title: 2007/546/EB: 2007 m. kovo 22 d. Tarybos sprendimas dėl Europos Bendrijų bei jų valstybių narių ir Moldovos Respublikos partnerystės ir bendradarbiavimo susitarimo (PBS) protokolo pasirašymo ir laikino jo taikymo, siekiant atsižvelgti į Bulgarijos Respublikos ir Rumunijos prisijungimą prie PBS

text:
3.8.2007

               LT

               Europos Sąjungos oficialusis leidinys

               L 202/19

         TARYBOS SPRENDIMAS
   2007 m. kovo 22 d.
   dėl Europos Bendrijų bei jų valstybių narių ir Moldovos Respublikos partnerystės ir bendradarbiavimo susitarimo (PBS) protokolo pasirašymo ir laikino jo taikymo, siekiant atsižvelgti į Bulgarijos Respublikos ir Rumunijos prisijungimą prie PBS
   (2007/546/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 44 straipsnio 2 dalį, 47 straipsnio 2 dalies paskutinį sakinį ir 55 straipsnį, 57 straipsnio 2 dalį, 71 straipsnį, 80 straipsnio 2 dalį, 93, 94, 133 ir 181a straipsnius kartu su 300 straipsnio 2 dalies pirmos pastraipos antru sakiniu ir 300 straipsnio 3 dalies pirma pastraipa,
   atsižvelgdama į Bulgarijos Respublikos ir Rumunijos stojimo sutartį, ypač jos 4 straipsnio 3 dalį,
   atsižvelgdama į Bulgarijos ir Rumunijos stojimo aktą, ypač į jo 6 straipsnio 2 dalį,
   atsižvelgdama į Komisijos pasiūlymą,
   kadangi:

               (1)

               2006 m. spalio 23 d. Taryba įgaliojo Komisiją Bendrijos ir jos valstybių narių vardu vesti derybas su Moldovos Respublika dėl Europos Bendrijų bei jų valstybių narių ir Moldovos Respublikos partnerystės ir bendradarbiavimo susitarimo (1) protokolo, siekiant atsižvelgti į Bulgarijos Respublikos ir Rumunijos įstojimą į Europos Sąjungą.

               (2)

               Atsižvelgiant į tai, kad 2007 m. vasario 22 d. parafuotas Protokolas gali būti sudarytas vėliau, jis turėtų būti pasirašytas Europos Bendrijų bei jų valstybių narių vardu.

               (3)

               Protokolas turėtų būti laikinai taikomas nuo 2007 m. sausio 1 d., kol bus užbaigtos atitinkamos jo formalaus sudarymo procedūros,

         NUSPRENDĖ:
   1 straipsnis
   Tarybos pirmininkas yra įgaliojamas paskirti asmenį (-is), įgaliotą (-us) Europos Bendrijų bei jų valstybių narių vardu pasirašyti Europos Bendrijų bei jų valstybių narių ir Moldovos Respublikos partnerystės ir bendradarbiavimo susitarimo (PBS) protokolą, siekiant atsižvelgti į Bulgarijos Respublikos ir Rumunijos prisijungimą prie PBS, atsižvelgiant į galimą jo vėlesnį sudarymą.
   Protokolo tekstas pridedamas prie šio sprendimo.
   2 straipsnis
   Kol Protokolas neįsigaliojo, jis taikomas laikinai nuo 2007 m. sausio 1 d.

      Priimta Briuselyje, 2007 m. kovo 22 d.

            Tarybos vardu

            Pirmininkas

         W. TIEFENSEE

      (1)  OL L 181, 1998 6 24, p. 3.
    ---documentbreak---

               3.8.2007

               LT

               Europos Sąjungos oficialusis leidinys

               L 202/21

         Europos Bendrijų bei jų valstybių narių ir Moldovos Respublikos partnerystės ir bendradarbiavimo susitarimo (PBS)
   PROTOKOLAS,
   siekiant atsižvelgti į Bulgarijos Respublikos ir Rumunijos prisijungimą prie PBS
   BELGIJOS KARALYSTĖ,
   BULGARIJOS RESPUBLIKA,
   ČEKIJOS RESPUBLIKA,
   DANIJOS KARALYSTĖ,
   VOKIETIJOS FEDERACINĖ RESPUBLIKA,
   ESTIJOS RESPUBLIKA,
   GRAIKIJOS RESPUBLIKA,
   ISPANIJOS KARALYSTĖ,
   PRANCŪZIJOS RESPUBLIKA,
   AIRIJA,
   ITALIJOS RESPUBLIKA,
   KIPRO RESPUBLIKA,
   LATVIJOS RESPUBLIKA,
   LIETUVOS RESPUBLIKA,
   LIUKSEMBURGO DIDŽIOJI HERCOGYSTĖ,
   VENGRIJOS RESPUBLIKA,
   MALTOS RESPUBLIKA,
   NYDERLANDŲ KARALYSTĖ,
   AUSTRIJOS RESPUBLIKA,
   LENKIJOS RESPUBLIKA,
   PORTUGALIJOS RESPUBLIKA,
   RUMUNIJA,
   SLOVĖNIJOS RESPUBLIKA,
   SLOVAKIJOS RESPUBLIKA,
   SUOMIJOS RESPUBLIKA,
   ŠVEDIJOS KARALYSTĖ,
   JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,
   toliau – valstybės narės, kurioms atstovauja Europos Sąjungos Taryba,
   ir
   EUROPOS BENDRIJA BEI EUROPOS ATOMINĖS ENERGIJOS BENDRIJA,
   toliau – Bendrijos, kurioms atstovauja Europos Sąjungos Taryba ir Europos Komisija,
   ir
   MOLDOVOS RESPUBLIKA,
   toliau šiame Protokole – Šalys,
   ATSIŽVELGDAMOS į 2005 m. balandžio 25 d. Liuksemburge pasirašytos ir 2007 m. sausio 1 d. įsigaliojusios Belgijos Karalystės, Čekijos Respublikos, Danijos Karalystės, Vokietijos Federacinės Respublikos, Estijos Respublikos, Graikijos Respublikos, Ispanijos Karalystės, Prancūzijos Respublikos, Airijos, Italijos Respublikos, Kipro Respublikos, Latvijos Respublikos, Lietuvos Respublikos, Liuksemburgo Didžiosios Hercogystės, Vengrijos Respublikos, Maltos Respublikos, Nyderlandų Karalystės, Austrijos Respublikos, Lenkijos Respublikos, Portugalijos Respublikos, Slovėnijos Respublikos, Slovakijos Respublikos, Suomijos Respublikos, Švedijos Karalystės, Jungtinės Didžiosios Britanijos ir Šiaurės Airijos Karalystės (Europos Sąjungos valstybių narių) ir Bulgarijos Respublikos bei Rumunijos sutarties dėl Bulgarijos Respublikos ir Rumunijos stojimo į Europos Sąjungą nuostatas,
   ATSIŽVELGDAMOS į naują Moldovos Respublikos ir Europos Sąjungos santykių padėtį, susidariusią dėl dviejų naujų valstybių narių įstojimo į ES, dėl kurio atsiranda Moldovos Respublikos ir Europos Sąjungos bendradarbiavimo galimybių ir uždavinių,
   ATSIŽVELGDAMOS į Šalių norą užtikrinti PBS tikslų ir principų pasiekimą bei įgyvendinimą,
   SUSITARĖ:
   1 straipsnis
   Bulgarijos Respublika ir Rumunija yra 1994 m. lapkričio 28 d. Briuselyje pasirašyto ir 1998 m. liepos 1 d. įsigaliojusio Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Moldovos Respublikos partnerystę (toliau – Susitarimas), Šalys ir taip pat kaip ir kitos Bendrijos valstybės narės priima Susitarimo, prie tą pačią dieną pasirašyto Baigiamojo akto pridedamų bendrų deklaracijų, deklaracijų ir pasikeitimų laiškais bei 1997 m. balandžio 10 d. Susitarimo protokolo, kuris įsigaliojo 2000 m. spalio 12 d., ir 2004 m. balandžio 29 d. Susitarimo protokolo tekstus ir į juos atsižvelgia.
   2 straipsnis
   Šis Protokolas yra neatskiriama Susitarimo dalis.
   3 straipsnis
   1.   Laikydamosi savo procedūrų, šį Protokolą patvirtina Bendrijos, Europos Sąjungos Taryba valstybių narių vardu ir Moldovos Respublika.
   2.   Šalys viena kitai praneša apie pirmesnėje dalyje nurodytų procedūrų užbaigimą. Patvirtinimo dokumentai deponuojami Europos Sąjungos Tarybos Generaliniame sekretoriate.
   4 straipsnis
   1.   Šis Protokolas įsigalioja pirmo mėnesio nuo tos dienos, kai deponuojamas paskutinis patvirtinimo dokumentas, pirmą dieną.
   2.   Iki jo įsigaliojimo dienos šis Protokolas laikinai taikomas nuo 2007 m. sausio 1 d.
   5 straipsnis
   1.   Susitarimo, Baigiamojo akto ir visų prie jo pridedamų dokumentų bei 1997 m. balandžio 10 d. ir 2004 m. balandžio 29 d. susitarimų protokolų tekstai parengti bulgarų ir rumunų kalbomis.
   2.   Jie pridedami prie šio Protokolo ir yra autentiški kaip ir tekstai kitomis kalbomis, kuriomis parengtas Susitarimas, Baigiamasis aktas ir prie jo pridedami dokumentai bei 1997 m. balandžio 10 d. ir 2004 m. balandžio 29 d. susitarimų protokolai.
   6 straipsnis
   Šis Protokolas parengtas dviem egzemplioriais, kurių tekstai anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir moldavų kalbomis yra autentiški.

      Съставено в Брюксел на седемнадесети април две хиляди и седма година.
      Hecho en Bruselas, el diecisiete de abril de dos mil siete.
      V Bruselu dne sedmnáctého dubna dva tisíce sedm.
      Udfærdiget i Bruxelles den syttende april to tusind og syv.
      Geschehen zu Brüssel am siebzehnten April zweitausendsieben.
      Kahe tuhande seitsmenda aasta aprillikuu seitsmeteistkümnendal päeval Brüsselis.
      Έγινε στις Βρυξέλλες, στις δέκα επτά Απριλίου δύο χιλιάδες επτά.
      Done at Brussels on the seventeenth day of April in the year two thousand and seven.
      Fait à Bruxelles, le dix-sept avril deux mille sept.
      Fatto a Bruxelles, addì diciassette aprile duemilasette.
      Briselē, divi tūkstoši septītā gada septiņpadsmitajā aprīlī.
      Priimta du tūkstančiai septintųjų metų balandžio septynioliktą dieną Briuselyje.
      Kelt Brüsszelben, a kettőezer-hetedik év április havának tizenhetedik napján.
      Magħmul fi Brussell, fis-sbatax jum ta' April tas-sena elfejn sebgħa.
      Gedaan te Brussel, de zeventiende april tweeduizend zeven.
      Sporządzono w Brukseli dnia siedemnastego kwietnia dwa tysiące siódmego.
      Feito em Bruxelas, em dezassete de Abril de dois mil e sete.
      Încheiat la Bruxelles la șaptesprezece aprilie, anul două mii șapte.
      V Bruseli dňa sedemnásteho apríla dvetisícsedem.
      V Bruslju, sedemnajstega aprila leta dva tisoč sedem.
      Tehty Brysselissä seitsemäntenätoista päivänä huhtikuuta vuonna kaksituhattaseitsemän.
      Som skedde i Bryssel den sjuttonde april tjugohundrasju.

         За Държавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok rėszéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейските общности
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Pentru Comunitatea Europeană
         Za Európske spoločenstvá
         Za Evropski skupnosti
         Euroopan yhteisöjen puolesta
         På Europeiska gemenskapernas vägnar

         За Република Мοлдοва
         Por la República de Moldavia
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldova
         Per la Repubblica moldova
         Moldovas Republikas vārdā
         Moldovas Respublikos vardu
         A Moldovai Köztársaság részéről
         Għar-Repubblika tal-Moldova
         Voor de Republiek Moldavië
         W imieniu Republiki Mołdowy
         Pela República da Moldávia
         Pentru Republica Moldova
         Za Moldavskú republiku
         Za Republiko Moldavijo
         Moldovan tasavallan puolesta
         På Republiken Moldaviens vägnar


title: 2010 m. gruodžio 7 d. Tarybos sprendimas 2010/766/BUSP, kuriuo iš dalies keičiami Bendrieji veiksmai 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo

text:
11.12.2010

               LT

               Europos Sąjungos oficialusis leidinys

               L 327/49

         TARYBOS SPRENDIMAS 2010/766/BUSP
   2010 m. gruodžio 7 d.
   kuriuo iš dalies keičiami Bendrieji veiksmai 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį ir 43 straipsnio 2 dalį,
   kadangi:

               (1)

               2008 m. lapkričio 10 d. Taryba priėmė Bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (1).

               (2)

               2009 m. gruodžio 8 d. ir 2010 m. liepos 30 d. Taryba atitinkamai priėmė Sprendimą 2009/907/BUSP (2) ir Sprendimą 2010/437/BUSP (3), kuriais iš dalies keičiami Bendrieji veiksmai 2008/851/BUSP.

               (3)

               Piratavimo veiksmai ir ginkluoti plėšimai jūroje prie Somalio krantų toliau kelia grėsmę laivybai teritorijoje ir ypač maisto pagalbos Somalio žmonėms pristatymui pagal Pasaulio maisto programą.

               (4)

               2010 m. lapkričio 23 d. Jungtinių Tautų Saugumo Taryba priėmė Rezoliuciją 1950 (2010).

               (5)

               Bendruosiuose veiksmuose 2008/851/BUSP nurodyta Europos Sąjungos karinė operacija (toliau – ES karinė operacija) turėtų būti pratęsta iki 2012 m. gruodžio 12 d.

               (6)

               Turėtų būti patikslinta asmenų, kurie gali būti perduodami pagal Bendrųjų veiksmų 2008/851/BUSP 12 straipsnį, apibrėžtis pagal Jungtinių Tautų Jūrų teisės konvencijos nuostatas.

               (7)

               Atsižvelgiant į ES karinės operacijos pirmųjų dvejų metų patirtį, reikalingi Bendrųjų veiksmų 2008/851/BUSP pakeitimai, kad būtų galima rinkti įtariamų asmenų fizinių bruožų duomenis ir perduoti tam tikrus asmens duomenis, pavyzdžiui, pirštų atspaudus, siekiant sudaryti palankesnes sąlygas jų tapatybei nustatyti, juos atsekti ir galbūt patraukti baudžiamojon atsakomybėn. Toks duomenų tvarkymas turėtų būti vykdomas pagal Europos Sąjungos sutarties 6 straipsnį.

               (8)

               Dėl praktinių priežasčių taip pat reikia numatyti galimybę keistis įslaptinta informacija operacijų veiksmų vietoje.

               (9)

               Todėl Bendrieji veiksmai 2008/851/BUSP turėtų būti atitinkamai iš dalies pakeisti,

         PRIĖMĖ ŠĮ SPRENDIMĄ:
   1 straipsnis
   Bendrieji veiksmai 2008/851/BUSP iš dalies keičiami taip:

               1.

               2 straipsnio e punktas pakeičiamas taip:

                           „e)

                           atsižvelgiant į tai, kad atitinkamose valstybėse pagal 12 straipsnyje nustatytas sąlygas gali būti pradėti teismo procesai, areštuoti, sulaikyti ir perduoti asmenis, kurie įtariami ketiną įvykdyti, kaip nurodyta Jungtinių Tautų Jūrų teisės konvencijos 101 ir 103 straipsniuose, vykdantys ar vykdę piratavimo veiksmus ar ginkluotus plėšimus teritorijose, kur ji dislokuota, ir areštuoti piratų ar ginkluotų plėšikų laivus, ar laivus, sugautus įvykdžius piratavimo veiksmą ar ginkluotą plėšimą, kurie yra piratų ar ginkluotų plėšikų rankose, taip pat laivuose esantį turtą;“;

               2.

               2 straipsnis papildomas šiais punktais:

                           „h)

                           laikantis taikytinos teisės rinkti e punkte nurodytų asmenų bruožų duomenis, galinčius padėti nustatyti jų tapatybę, įskaitant pirštų atspaudus;

                           i)

                           siekiant duomenis platinti Interpolo kanalais ir tikrinti juos naudojantis Interpolo duomenų bazėmis, Tarptautinės kriminalinės policijos organizacijos (Interpolo) nacionaliniam centriniam biurui (NCB), įsikūrusiam valstybėje narėje, kurioje įkurtas operacijos štabas, laikantis susitarimų, kuriuos turi sudaryti ES operacijos vadas ir NCB vadovas, perduoti šiuos duomenis:

                                       —

                                       asmens duomenis, susijusius su e punkte nurodytų asmenų bruožais, įskaitant pirštų atspaudus, galinčius padėti nustatyti jų tapatybę, ir šią informaciją, išskyrus kitus asmens duomenis: pavardę, mergautinę pavardę, vardus ir visas pravardes arba prisiskirtus vardus; gimimo datą ir vietą, pilietybę, lytį; gyvenamąją vietą, profesiją ir buvimo vietą; vairuotojo pažymėjimų, tapatybės dokumentų ir paso duomenis. Atalanta, asmens duomenis perdavusi Interpolui, neturi jų saugoti;

                                       —

                                       su tokių asmenų naudojama įranga susijusius duomenis.“;

               3.

               12 straipsnio 1 dalis pakeičiama taip:
               „1.   Remiantis tuo, kad Somalis pritarė, kad valstybės narės ar trečiosios valstybės vykdytų jurisdikciją, ir Jungtinių Tautų Jūrų teisės konvencijos 105 straipsniu, asmenys, kurie įtariami ketiną vykdyti, kaip nurodyta Jungtinių Tautų Jūrų teisės konvencijos 101 ir 103 straipsniuose, vykdantys ar vykdę piratavimo veiksmus ar ginkluotus plėšimus Somalio teritoriniuose vandenyse ar atviroje jūroje, kurie yra areštuoti ir sulaikyti siekiant juos patraukti baudžiamojon atsakomybėn, ir turtas, naudotas tokius veiksmus atlikti, perduodami:

                           —

                           laivo, kuris juos sugavo, vėliavos valstybės narės ar trečiosios valstybės, dalyvaujančios operacijoje, kompetentingoms institucijoms arba

                           —

                           jei ta valstybė negali ar nenori vykdyti savo jurisdikcijos, – valstybei narei ar bet kuriai trečiajai valstybei, kuri nori vykdyti savo jurisdikciją tų asmenų ir turto atžvilgiu.“;

               4.

               15 straipsnis papildomas šia dalimi:
               „3.   Vyriausiajam įgaliotiniui suteikiami įgaliojimai Jungtinių Amerikos Valstijų vadovaujamoms koalicinėms jūrų pajėgoms per jų štabą, taip pat trečiosioms valstybėms, nedalyvaujančioms koalicinėse jūrų pajėgose, ir tarptautinėms organizacijoms, kurios yra ES karinės operacijos vietoje, atskleisti ES karinės operacijos tikslais parengtą ES įslaptintą informaciją ir dokumentus, pažymėtus „RESTREINT UE“ lygio slaptumo žyma, remiantis abipusiškumo principu, jei toks atskleidimas vietos lygiu būtinas dėl operacijos priežasčių, vadovaujantis Tarybos saugumo nuostatais ir vyriausiajam įgaliotiniui sudarius susitarimus su pirma nurodytų trečiųjų šalių kompetentingomis institucijomis.“;

               5.

               16 straipsnio 3 dalis pakeičiama taip:
               „3.   ES karinė operacija baigiasi 2012 m. gruodžio 12 d.“

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2010 m. gruodžio 7 d.

            Tarybos vardu

            Pirmininkas

         D. REYNDERS

      (1)  OL L 301, 2008 11 12, p. 33.

      (2)  OL L 322, 2009 12 9, p. 27.

      (3)  OL L 210, 2010 8 11, p. 33.


title: 2003 m. gruodžio 18 d. Europos Parlamento ir Tarybos sprendimas dėl lankstumo priemonės mobilizavimo Irako atnaujinimui ir atstatymui pagal 1999 m. gegužės 6 d. Tarpinstitucinio susitarimo 24 punktą

text:
Svarbus teisinis pranešimas

|

32004D0155

Oficialusis leidinys L 054 , 23/02/2004 p. 0001 - 0002

		Europos Parlamento ir Tarybos sprendimas2003 m. gruodžio 18 d.dėl lankstumo priemonės mobilizavimo Irako atnaujinimui ir atstatymui pagal 1999 m. gegužės 6 d. Tarpinstitucinio susitarimo 24 punktą(2004/155/EB)EUROPOS PARLAMENTAS IR EUROPOS SĄJUNGOS TARYBA,atsižvelgdami į 1999 m. gegužės 6 d. Europos Parlamento, Tarybos ir Komisijos tarpinstitucinį susitarimą dėl biudžeto vykdymo tvarkos ir biudžeto sudarymo procedūros tobulinimo [1], ypač į jo 24 punktą,atsižvelgdami į Komisijos pasiūlymą [2],kadangi:(1) Po 2003 m. birželio 19 ir 20 d. Tesalonikuose susirinkusios Europos Vadovų Tarybos Komisija pasiūlė, kad Bendrijos dalis Europos indėlyje 2003–2004 m. laikotarpiu sudarytų 200 milijonų eurų, 40 milijonų eurų mobilizuojant 2003 m. metais, ir 160 milijonų eurų 2004 m,(2) 2004 m. numatyta suma nebuvo įrašyta į preliminarų 2004 m. biudžeto projektą. Todėl Komisija siūlo 160 milijonų eurų įrašyti į biudžeto naują specialios paskirties eilutę, sukurtą pritaikius pakeitimą siūlantį raštą Nr. 1, siunčiamą PDB 2004 m. (19 08 07 straipsnis). 2003 m. lapkričio 24 d. sutaikinimo komitete Europos Parlamentas ir Taryba priėmė šį pakeitimą siūlantį raštą, įrašant 160 milijonų eurų sumą į eilutę, sukurtą "Irako atnaujinimo ir atstatymo pagalbai", ir lankstumo priemonės mobilizavimo 95 milijonų eurų sumai,PRIĖMĖ ŠĮ SPRENDIMĄ:1 straipsnisEuropos Sąjungos bendrajam biudžetui 2004 finansiniams metams (toliau – "2004 m. biudžetas") naudojama lankstumo priemonė skirti 95000000 eurų sumą kaip įsipareigojimų asignavimus.Ši suma, kuriai taikoma finansinės perspektyvos 4 antraštė "Išorės veiksmai", naudojama Irako atnaujinimui ir atstatymui skirtai pagalbai finansuoti pagal 2004 m. biudžeto naująjį 19 08 07 straipsnį.2 straipsnisŠis sprendimas skelbiamas Europos Sąjungos oficialiajame leidinyje tuo pačiu metu kaip ir 2004 m. biudžetas.Priimta Strasbūre, 2003 m. gruodžio 18 d.Europos Parlamento varduPirmininkasPat CoxTarybos varduPirmininkasGianluigi Magri[1] OL L 172, 1999 6 18 p. 1. Susitarimas su pakeitimais, padarytais Europos Parlamento ir Tarybos sprendimu 2003/429/EB (OL L 147, 2003 6 14, p. 25).[2] Dar nepaskelbtas Oficialiajame leidinyje.--------------------------------------------------


title: 2012/673/ES: 2012 m. spalio 25 d. Tarybos sprendimas dėl automatinio keitimosi DNR duomenimis Kipre pradžios

text:
31.10.2012

               LT

               Europos Sąjungos oficialusis leidinys

               L 302/12

         TARYBOS SPRENDIMAS
   2012 m. spalio 25 d.
   dėl automatinio keitimosi DNR duomenimis Kipre pradžios
   (2012/673/ES)
   EUROPOS SĄJUNGOS TARYBA,
   atsižvelgdama į 2008 m. birželio 23 d. Tarybos sprendimą 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje (1), ypač į jo 2 straipsnio 3 dalį ir 25 straipsnį,
   atsižvelgdama į 2008 m. birželio 23 d. Tarybos sprendimą 2008/616/TVR dėl Sprendimo 2008/615/TVR įgyvendinimo (2), ypač į jo 20 straipsnį ir priedo 4 skyrių,
   kadangi:

               (1)

               pagal Protokolą dėl pereinamojo laikotarpio nuostatų, pridėtą prie Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties, Sąjungos institucijų, įstaigų, organų ir agentūrų aktų, priimtų prieš įsigaliojant Lisabonos sutarčiai, teisinė galia išlieka tol, kol įgyvendinant Sutartis tie aktai nepanaikinami, neanuliuojami arba iš dalies nepakeičiami;

               (2)

               todėl taikytinas Sprendimo 2008/615/TVR 25 straipsnis, ir Taryba turi vieningai nuspręsti, ar valstybės narės yra įgyvendinusios to sprendimo 6 skyriaus nuostatas;

               (3)

               Sprendimo 2008/616/TVR 20 straipsnyje nustatyta, kad Sprendimo 2008/615/TVR 25 straipsnio 2 dalyje nurodyti sprendimai turi būti priimami remiantis įvertinimo ataskaita, kuri grindžiama klausimynu. Kalbant apie automatinį keitimąsi duomenimis pagal Sprendimo 2008/615/TVR 2 skyrių, įvertinimo ataskaita turi būti grindžiama vertinimo vizito ir bandomojo sistemos patikrinimo rezultatais;

               (4)

               vadovaudamasis Sprendimo 2008/615/TVR 36 straipsnio 2 dalimi, Kipras pranešė Tarybos Generaliniam sekretoriatui apie nacionalines DNR analizės duomenų rinkmenas, kurioms taikomi Sprendimo 2008/615/TVR 2–6 straipsniai, ir apie to sprendimo 3 straipsnio 1 dalyje nurodytas automatinės paieškos sąlygas;

               (5)

               vadovaujantis Sprendimo 2008/616/TVR priedo 4 skyriaus 1.1 punktu, atitinkama Tarybos darbo grupė parengia klausimyną dėl kiekvieno automatinio keitimosi duomenimis, ir kai valstybė narė mano, kad ji atitinka keitimosi atitinkamos duomenų kategorijos duomenimis sąlygas, ji turi atsakyti į atitinkamo klausimyno klausimus;

               (6)

               Kipras atsakė į klausimyno apie duomenų apsaugą ir klausimyno apie keitimąsi DNR duomenimis klausimus;

               (7)

               Kipras sėkmingai atliko bandomąjį sistemos patikrinimą su Austrija;

               (8)

               Kipre buvo surengtas vertinimo vizitas, o Austrijos vertinimo grupė parengė šio vertinimo vizito ataskaitą ir pateikė ją atitinkamai Tarybos darbo grupei;

               (9)

               Tarybai pateikta bendra įvertinimo ataskaita, kurioje apibendrinami klausimyno, vertinimo vizito ir keitimosi DNR duomenimis sistemos bandomojo patikrinimo rezultatai,

         PRIĖMĖ ŠĮ SPRENDIMĄ:
   1 straipsnis
   Automatinės DNR duomenų paieškos ir lyginimo srityje Kipras visiškai įgyvendino bendrąsias Sprendimo 2008/615/TVR 6 skyriaus nuostatas dėl duomenų apsaugos ir nuo šio sprendimo įsigaliojimo dienos turi teisę gauti bei teikti asmens duomenis pagal to sprendimo 3 ir 4 straipsnius.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2012 m. spalio 25 d.

            Tarybos vardu

            Pirmininkė

         E. MAVROU

      (1)  OL L 210, 2008 8 6, p. 1.

      (2)  OL L 210, 2008 8 6, p. 12.


title: 2013/557/ES: 2013 m. balandžio 17 d. Europos Parlamento sprendimas dėl Europos elektroninių ryšių reguliuotojų institucijos 2011 finansinių metų sąskaitų uždarymo

text:
16.11.2013

               LT

               Europos Sąjungos oficialusis leidinys

               L 308/168

         EUROPOS PARLAMENTO SPRENDIMAS
   2013 m. balandžio 17 d.
   dėl Europos elektroninių ryšių reguliuotojų institucijos 2011 finansinių metų sąskaitų uždarymo
   (2013/557/ES)
   EUROPOS PARLAMENTAS,

               —

               atsižvelgdamas į Europos elektroninių ryšių reguliuotojų institucijos 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos elektroninių ryšių reguliuotojų institucijos 2011 finansinių metų galutinių metinių ataskaitų kartu su Institucijos atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2009 m. lapkričio 25 d. Europos Parlamento ir Tarybos reglamentą (EB) Nr. 1211/2009 dėl Europos elektroninių ryšių reguliuotojų institucijos (EERRI) ir Biuro įsteigimo (4), ypač į jo 13 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7-0066/2013),

               1.

               pritaria Europos elektroninių ryšių reguliuotojų institucijos 2011 finansinių metų sąskaitų uždarymui;

               2.

               paveda Pirmininkui perduoti šį sprendimą Europos elektroninių ryšių reguliuotojų institucijos administracijos vadovui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 8.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 337, 2009 12 18, p. 1.

      (5)  OL L 357, 2002 12 31, p. 72.


title: 2015 m. spalio 1 d. Tarybos sprendimas (ES, Euratomas) 2015/1790, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d.

text:
7.10.2015

               LT

               Europos Sąjungos oficialusis leidinys

               L 260/23

         TARYBOS SPRENDIMAS (ES, EURATOMAS) 2015/1790
   2015 m. spalio 1 d.
   kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d.
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 300 straipsnio 2 dalį ir 302 straipsnį,
   atsižvelgdama į Europos atominės energijos bendrijos steigimo sutartį, ypač į jos 106a straipsnį,
   atsižvelgdama į 2015 m. liepos 14 d. Tarybos sprendimą (ES) 2015/1157, kuriuo nustatoma Europos ekonomikos ir socialinių reikalų komiteto sudėtis (1),
   atsižvelgdama į kiekvienos valstybės narės pateiktus pasiūlymus,
   pasikonsultavusi su Europos Komisija,
   kadangi:

               (1)

               pagal Tarybos sprendimą 2010/570/ES, Euratomas (2) dabartinių Europos ekonomikos ir socialinių reikalų komiteto narių kadencija baigiasi 2015 m. rugsėjo 20 d. Todėl reikėtų paskirti narius penkerių metų laikotarpiui nuo 2015 m. rugsėjo 21 d.;

               (2)

               kiekvienos valstybės narės buvo paprašyta pateikti Tarybai kandidatų į Europos ekonomikos ir socialinių reikalų komiteto narius sąrašą, kurį sudarytų darbdavių, darbuotojų ir kitų pilietinei visuomenei atstovaujančių organizacijų atstovai, pirmiausia socialinėje ekonominėje, pilietinėje, profesinėje bei kultūros srityse;

               (3)

               2015 m. rugsėjo 18 d. Taryba priėmė Sprendimą (ES, Euratomas) 2015/1600 (3), kuriuo laikotarpiui nuo 2015 m. rugsėjo 21 d. iki 2020 m. rugsėjo 20 d. skiriami Belgijos, Bulgarijos, Čekijos, Danijos, Vokietijos, Estijos, Graikijos, Airijos, Ispanijos, Prancūzijos, Kroatijos, Italijos, Kipro, Latvijos, Liuksemburgo, Vengrijos, Maltos, Austrijos, Lenkijos, Portugalijos, Rumunijos, Slovėnijos, Slovakijos, Suomijos, Švedijos ir Jungtinės Karalystės Vyriausybių pasiūlyti nariai ir Nyderlandų Vyriausybės pasiūlyti devyni nariai. Nariai, apie kurių skyrimą Tarybai nebuvo pranešta iki 2015 m. rugsėjo 8 d., negalėjo būti įtraukti į Sprendimą (ES, Euratomas) 2015/1600;

               (4)

               2015 m. rugsėjo 14 d. ir 2015 m. rugsėjo 17 d. Tarybai buvo pateiktas Nyderlandų Vyriausybės siūlomų trijų narių sąrašas ir Lietuvos Vyriausybės siūlomų narių sąrašas. Tie nariai turėtų būti paskirti tam pačiam laikotarpiui nuo 2015 m. rugsėjo 21 d. iki 2020 m. rugsėjo 20 d., kaip ir Sprendimu (ES, Euratomas) 2015/1600 paskirti nariai. Todėl šis sprendimas turėtų būti taikomas atgaline data nuo 2015 m. rugsėjo 21 d.,

         PRIĖMĖ ŠĮ SPRENDIMĄ:
   1 straipsnis
   Šio sprendimo priede išvardyti asmenys skiriami Europos ekonomikos ir socialinių reikalų komiteto nariais laikotarpiui nuo 2015 m. rugsėjo 21 d. iki 2020 m. rugsėjo 20 d.
   2 straipsnis
   Šis sprendimas įsigalioja jo priėmimo dieną.
   Jis taikomas nuo 2015 m. rugsėjo 21 d.

      Priimta Liuksemburge 2015 m. spalio 1 d.

            Tarybos vardu

            Pirmininkas

         E. SCHNEIDER

      (1)  OL L 187, 2015 7 15, p. 28.

      (2)  2010 m. rugsėjo 13 d. Tarybos sprendimas 2010/570/ES, Euratomas, kuriuo skiriami Europos ekonomikos ir socialinių reikalų komiteto nariai laikotarpiui nuo 2010 m. rugsėjo 21 d. iki 2015 m. rugsėjo 20 d. (OL L 251, 2010 9 25, p. 8).

      (3)  2015 m. rugsėjo 18 d. Tarybos sprendimas (ES, Euratomas) 2015/1600, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 248, 2015 9 24, p. 53).

      PRIEDAS

         ПРИЛОЖЕНИЕ – ANEXO – PŘÍLOHA – BILAG – ANHANG – LISA

         ΠΑΡΑΡΤΗΜΑ – ANNEX – ANNEXE – PRILOG – ALLEGATO – PIELIKUMS

         PRIEDAS – MELLÉKLET – ANNESS – BIJLAGE – ZAŁĄCZNIK

         ANEXO – ANEXĂ – PRÍLOHA – PRILOGA – LIITE – BILAGA

         Членове/Miembros/Členové/Medlemmer/Mitglieder/Liikmed

         Μέλη/Members/Membres/Članovi/Membri/Locekļi

         Nariai/Tagok/Membri/Leden/Członkowie

         Membros/Membri/Členovia/Člani/Jäsenet/Ledamöter

      LIETUVA
      Mr Alfredas JONUŠKA
      Director General, Šiauliai Chamber of Commerce, Industry and Crafts
      Mr Linas LASIAUSKAS
      Director General, Lithuanian Apparel and Textile Industry Association
      Mr Gintaras MORKIS
      Deputy Director-General, Lithuanian Confederation of Industrialists
      Ms Tatjana BABRAUSKIENĖ
      International secretary, Lithuanian Education Trade Union
      Ms Daiva KVEDARAITĖ
      International secretary, Lithuanian Trade Union „Solidarity“
      Ms Irena PETRAITIENĖ
      Chair, Lithuanian civil servants', budget and public institutions employees' trade union
      Mr Mindaugas MACIULEVIČIUS
      Director, Agricultural cooperative „Lithuanian Quality“
      Mr Vitas MAČIULIS
      Business Consultant, State Research Institute of Physical and Technological Sciences Centre
      President, Lithuanian Solar Energy Association
      Ms Indrė VAREIKYTĖ
      Director, Public Institution „SOS Projects“
      NEDERLAND
      Mr Joost VAN IERSEL
      Former Chairman of The Hague Chamber of Commerce
      Lecturer and author of articles on political economy and Europe
      Mr Johannes Gertrudis Wilhelmina SIMONS
      Chair of the seniors of the Benelux Interuniversity Association of Transport Economists (BIVEC)
      Emeritus Professor of Transport Economics, Free University of Amsterdam
      Mr Cornelis Willibrordus Maria LUSTENHOUWER
      Director/General Counsel and Chief Compliance Officer of DELTA N.V. in Middelburg (NL)


title: European Parliament decision on the request for defence of the immunity and privileges of Koldo Gorostiaga (2004/2102(IMM))

text:
1.12.2005        LT                               Europos Sąjungos oficialusis leidinys                                            C 304 E/91

                                                                                2005 m. vasario 22 d., antradienis

            — atsižvelgdamas į EB sutarties 300 straipsnio 3 dalies pirmąją pastraipą, pagal kurią Taryba konsultavosi
              su Parlamentu (C6-0174/2004),

            — atsižvelgdamas į Darbo tvarkos taisyklių 51 straipsnį, 83 straipsnio 7 dalį ir 43 straipsnio 1 dalį,

            — atsižvelgdamas į Kultūros ir švietimo komiteto pranešimą (A6-0018/2005),

            1.    patvirtina susitarimo sudarymą;

            2.   paveda Pirmininkui perduoti Parlamento poziciją Tarybai ir Komisijai, valstybių narių bei Šveicarijos
            Konfederacijos vyriausybėms ir parlamentams.

            P6_TA(2005)0024

            Prašymas ginti Koldo Gorostiaga nario imunitetą

            Europos Parlamento sprendimas dėl prašymo apginti Koldo Gorostiaga imunitetą ir privilegijas
                                                (2004/2102(IMM))

            Europos Parlamentas,

            — atsižvelgdamas į Koldo Gorostiaga 2004 m. liepos 7 d. prašymą apginti jo imunitetą dėl Prancūzijos
              teisme nagrinėjamos bylos, kuris buvo paskelbtas per 2004 m. liepos 22 d. plenarinį posėdį,

            — atsižvelgdamas į 1965 m. balandžio 8 d. Protokolo dėl Europos Bendrijų privilegijų ir imunitetų 8, 9 ir
              10 straipsnius ir į 1976 m. rugsėjo 20 d. Akto dėl Europos Parlamento narių rinkimų remiantis tiesio-
              gine visuotine balsavimo teise 6 straipsnio 2 dalį,

            — atsižvelgdamas į 1964 m. gegužės 12 d. ir 1986 m. liepos 10 d. Europos Bendrijų Teisingumo Teismo
              sprendimus (1),

            — atsižvelgdamas į Darbo tvarkos taisyklių 6 straipsnio 3 dalį ir 7 straipsnį,

            — atsižvelgdamas į Teisės reikalų komiteto pranešimą (A6-0006/2005),

            A. kadangi Koldo Gorostiaga buvo išrinktas į Europos Parlamentą per 1999 m. birželio 13 d. įvykusius
               penktuosius tiesioginius rinkimus, ir, kadangi jo įgaliojimai buvo patikrinti 1999 m. gruodžio 15 d. (2),
               ir jo nario kadencija baigėsi 2004 m. liepos 19 d.,

            B.   kadangi Koldo Gorostiaga skundžiasi, jog Paryžiaus Pirmosios instancijos teismas areštavo tam tikrą
                 pinigų sumą ir kadangi jis tvirtina, jog šie pinigai buvo jam Parlamento sumokėtos išmokos,

            C. kadangi Koldo Gorostiaga tvirtina, kad areštavus jo tariamą nuosavybę buvo pažeistas Protokolas dėl
               privilegijų ir imunitetų,

            D. kadangi Koldo Gorostiaga skundžiasi, jog Paryžiaus Apeliacinio teismo antrosios tyrimo kolegijos
               2004 m. birželio 11 d. sprendime skelbiama, kad dėl jo „pradėtas tyrimas“, ir tai pažeidžia Protokolą
               dėl privilegijų ir imunitetų,

            (1) Žr. bylą 101/63 Wagner v Fohrmann ir Krier ECR 195 ir bylą 149/85 Wybot v Faure ir kiti [1986] ECR 2391.
            (2) 1999 m. birželio 10–13 d. Europos Parlamento sprendimas dėl įgaliojimų patikrinimo po penktųjų tiesioginių Euro-
                pos Parlamento rinkimų (OL C 296, 2000 10 18, p. 93).
 ---pagebreak--- C 304 E/92                                           Europos Sąjungos oficialusis leidinys                           LT        1.12.2005

2005 m. vasario 22 d., antradienis

             E.   kadangi remiantis Koldo Gorostiaga pateiktais įrodomaisiais dokumentais jis neturi Parlamento nario
                  imuniteto dėl visų Europos Parlamento Pirmininkui nurodytų atvejų;

             1.    nusprendžia neginti Koldo Gorostiaga imuniteto ir privilegijų.

             P6_TA(2005)0025

             Trumpojo laikotarpio statistikos ***I

             Europos Parlamento teisėkūros rezoliucija dėl pasiūlymo dėl Europos Parlamento ir Tarybos regla-
             mento, kuriuo iš dalies keičiamas Tarybos reglamentas (EB) Nr. 1165/98 dėl trumpojo laikotarpio
                            statistikos (KOM(2003)0823 — C6-0028/2004 — 2003/0325(COD))

             (Bendro sprendimo procedūra: pirmasis svarstymas)

             Europos Parlamentas,

             — atsižvelgdamas į Komisijos pasiūlymą Europos Parlamentui ir Tarybai (KOM(2003)0823) (1),

             — atsižvelgdamas į EB sutarties 251 straipsnio 2 dalį ir 285 straipsnio 1 dalį, kuriomis remdamasi Komi-
               sija pateikė pasiūlymą Parlamentui (C6-0028/2004),

             — atsižvelgdamas į Darbo tvarkos taisyklių 51 straipsnį,

             — atsižvelgdamas į Ekonomikos ir pinigų politikos komiteto pranešimą (A6-0023/2005),

             1.    pritaria Komisijos pasiūlymui su pakeitimais;

             2.    ragina Komisiją vėl kreiptis į Parlamentą, jei ji ketintų iš esmės keisti pasiūlymą arba pakeisti jį kitu
             tekstu;

             3.    paveda Pirmininkui perduoti Parlamento poziciją Tarybai ir Komisijai.

             (1) Dar nepaskelbta OL.

             P6_TC1-COD(2003)0325

             Europos Parlamento pozicija priimta per pirmąjį svarstymą 2005 vasario 22 d. siekiant priimti
             Europos Parlamento ir Tarybos reglamentą (EB) Nr. …/2005 iš dalies keičiantį Tarybos reglamentą
                                   (EB) Nr. 1165/98 dėl trumpojo laikotarpio statistikos

             EUROPOS PARLAMENTAS IR EUROPOS SĄJUNGOS TARYBA,

             atsižvelgdamas į Europos Bendrijų steigimo sutartį ir ypač jos 285 straipsnio 1 dalį,

             atsižvelgdamas į Komisijos pasiūlymą,

             atsižvelgdami į Europos Centrinio Banko nuomonę (1),

             laikydamiesi Sutarties 251 straipsnyje nustatytos tvarkos (2),

             (1) OJ C 158, 2004 6 15, p. 3.
             (2) 2005 m. vasario 22 d. Europos Parlamento pozicija.


title: 2005/456/EB, Euratomas: 2005 m. birželio 13 d. Tarybos sprendimas, dėl Europos ekonomikos ir socialinių reikalų komiteto nario skyrimo

text:
23.6.2005

               LT

               Europos Sąjungos oficialusis leidinys

               L 160/27

         TARYBOS SPRENDIMAS
   2005 m. birželio 13 d.
   dėl Europos ekonomikos ir socialinių reikalų komiteto nario skyrimo
   (2005/456/EB, Euratomas)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 259 straipsnį,
   atsižvelgdama į Europos atominės energijos bendrijos steigimo sutartį, ypač į jos 167 straipsnį,
   atsižvelgdama į 2002 m. rugsėjo 17 d. Tarybos sprendimą 2002/758/EB, Euratomas dėl Ekonomikos ir socialinių reikalų komiteto narių skyrimo laikotarpiui nuo 2002 m. rugsėjo 21 d. iki 2006 m. rugsėjo 20 d (1),
   atsižvelgdama į Italijos Vyriausybės pasiūlytą kandidatūrą,
   atsižvelgdama į Komisijos nuomonę,
   kadangi:
   dėl Giacomino TARICCO atsistatydinimo, apie kurį Tarybai buvo pranešta 2004 m. spalio 28 d., Europos ekonomikos ir socialinių reikalų komiteto nario vieta tapo laisva,
   NUSPRENDĖ:
   1 straipsnis
   Angelo GRASSO skiriamas Europos ekonomikos ir socialinių reikalų komiteto nariu vietoje Giacomino TARICCO likusiam pastarojo asmens kadencijos laikui iki 2006 m. rugsėjo 20 d.
   2 straipsnis
   Šis sprendimas skelbiamas Europos Sąjungos oficialiajame leidinyje.
   Jis įsigalioja jo priėmimo dieną.

      Priimta Liuksemburge, 2005 m. birželio 13 d.

            Tarybos vardu

            Pirmininkas

         J. ASSELBORN

      (1)  OL L 253, 2002 9 21, p. 9.


title: 2007/745/EB: 2007 m. rugsėjo 28 d. Tarybos sprendimas dėl Europos bendrijos ir Šveicarijos Konfederacijos susitarimo vaizdo ir garso srityje, nustatančio Šveicarijos Konfederacijos dalyvavimo Bendrijos programoje MEDIA 2007 sąlygas ir reikalavimus, bei baigiamojo akto pasirašymo ir laikino taikymo

text:
21.11.2007

               LT

               Europos Sąjungos oficialusis leidinys

               L 303/9

         TARYBOS SPRENDIMAS
   2007 m. rugsėjo 28 d.
   dėl Europos bendrijos ir Šveicarijos Konfederacijos susitarimo vaizdo ir garso srityje, nustatančio Šveicarijos Konfederacijos dalyvavimo Bendrijos programoje MEDIA 2007 sąlygas ir reikalavimus, bei baigiamojo akto pasirašymo ir laikino taikymo
   (2007/745/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 150 straipsnio 4 dalį ir 157 straipsnio 3 dalį, kartu su jos 300 straipsnio 2 dalies pirmuoju sakiniu,
   atsižvelgdama į Komisijos pasiūlymą,
   kadangi:

               (1)

               2006 m. lapkričio 15 d. Europos Parlamento ir Tarybos sprendime Nr. 1718/2006/EB dėl Europos audiovizualinio sektoriaus rėmimo programos (MEDIA 2007) įgyvendinimo (1), ypač jo 8 straipsnyje, numatyta, kad ši programa yra atveriama valstybėms, kurios yra Europos Tarybos konvencijos dėl televizijos be sienų šalys, bet nėra EEE sutartį pasirašiusios ELPA šalys ir nėra šalys kandidatės į Europos Sąjungą, naudojant papildomus asignavimus, suinteresuotųjų šalių savitarpio susitarimuose nustatytomis sąlygomis.

               (2)

               Taryba suteikė Komisijai įgaliojimą Europos bendrijos vardu derėtis dėl susitarimo, kuris leistų Šveicarijos Konfederacijai dalyvauti MEDIA 2007 Bendrijos programoje, ir dėl to susitarimo baigiamojo akto.

               (3)

               Derybos buvo baigtos 2007 m. liepos 2 d. parafuojant Europos bendrijos ir Šveicarijos Konfederacijos susitarimo vaizdo ir garso srityje, nustatančio Šveicarijos Konfederacijos dalyvavimo Bendrijos programoje MEDIA 2007 sąlygas ir reikalavimus (toliau – susitarimas), ir baigiamojo akto projektą.

               (4)

               Susitarimo 13 straipsnyje numatyta, kad jis laikinai taikomas nuo 2007 m. rugsėjo 1 d.

               (5)

               Su sąlyga, kad jie bus sudarytas vėliau, susitarimas ir baigiamasis aktas turėtų būti pasirašyti,

         NUSPRENDĖ:
   1 straipsnis
   Šiuo sprendimu yra patvirtinamas Europos bendrijos ir Šveicarijos Konfederacijos susitarimo vaizdo ir garso srityje, nustatančio Šveicarijos Konfederacijos dalyvavimo Bendrijos programoje MEDIA 2007 sąlygas ir reikalavimus (toliau – susitarimas), ir baigiamojo akto pasirašymas Bendrijos vardu su sąlyga, kad jie bus sudaryti.
   Susitarimo ir baigiamojo akto tekstai pridedami prie šio sprendimo.
   2 straipsnis
   Šiuo sprendimu Tarybos pirmininkas įgaliojamas paskirti asmenį (-is), įgaliotą (-us) Europos bendrijos vardu pasirašyti susitarimą ir baigiamąjį aktą su sąlyga, kad jie bus sudaryti.
   3 straipsnis
   Susitarimas laikinai taikomas nuo 2007 m. rugsėjo 1 d.
   4 straipsnis
   Susitarimo 8 straipsnyje įsteigtame Jungtiniame komitete Bendrijai atstovauja Komisija.
   5 straipsnis
   Šis susitarimas susijęs su 1999 m. birželio 21 d. su Šveicarijos Konfederacija pasirašytais septyniais susitarimais, pasirašytais 1999 m. birželio 21 d. ir sudarytais 2002 m. balandžio 4 d. Tarybos ir Komisijos sprendimu 2002/309/EB, Euratomas (2).
   Šis susitarimas nepratęsiamas ar dėl jo iš naujo nesiderama pagal jo 12 straipsnį, jei pirmojoje šio straipsnio dalyje nurodyti susitarimai nutraukiami.
   6 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2007 m. rugsėjo 28 d.

            Tarybos vardu

            Pirmininkas

         M. PINHO

      (1)  OL L 327, 2006 11 24, p. 12.

      (2)  OL L 114, 2002 4 30, p. 1.
    ---documentbreak---

               21.11.2007

               LT

               Europos Sąjungos oficialusis leidinys

               L 303/11

         EUROPOS BENDRIJOS
   ir Šveicarijos Konfederacijos susitarimas garso ir vaizdo srityje, nustatantis Šveicarijos Konfederacijos dalyvavimo Bendrijos programoje MEDIA 2007 sąlygas ir reikalavimus
   EUROPOS BENDRIJA (toliau – Bendrija),
   ir
   ŠVEICARIJOS KONFEDERACIJA (toliau – Šveicarija),
   toliau kartu vadinamos Susitariančiosiomis Šalimis,
   KADANGI Bendrija, remdamasi 2006 m. lapkričio 15 d. Europos Parlamento ir Tarybos sprendimu Nr. 1718/2006/EB dėl Europos audiovizualinio sektoriaus rėmimo programos (MEDIA 2007) įgyvendinimo (1), (toliau – MEDIA 2007 programos steigimo sprendimas), sukūrė Europos garso ir vaizdo sektoriaus rėmimo programą;
   KADANGI MEDIA 2007 programos steigimo sprendimo 8 straipsnyje numatyta galimybė tam tikromis sąlygomis programoje dalyvauti trečiosioms šalims, kurios yra Europos Tarybos konvencijos dėl televizijos be sienų narės, bet nėra EEE sutartį pasirašiusios ELPA šalys ir nėra šalys kandidatės į Europos Sąjungą, naudojant papildomus asignavimus ir laikantis konkrečių taisyklių, kurios bus nustatytos suinteresuotųjų šalių sutartyse;
   KADANGI pagal minėtas nuostatas atveriant programą šioms trečiosioms šalims, iš anksto patikrinama, ar jų teisės aktai atitinka acquis communautaire;
   KADANGI Šveicarija dalyvavo MEDIA Plius ir MEDIA Mokymas programose, kurios pasibaigė 2006 m. gruodžio 31 d.;
   KADANGI Šveicarija yra įsipareigojusi papildyti savo įstatyminę bazę, kad jos įstatymai būtų atitinkamai suderinti su acquis communautaire, todėl įsigaliojus šiam susitarimui, Šveicarija atitinka MEDIA 2007 programos steigimo sprendimo 8 straipsnyje apibrėžtas dalyvavimo sąlygas;
   KADANGI ypač Bendrijos ir Šveicarijos bendradarbiavimas, siekiant įgyvendinti MEDIA 2007 programos tikslus, palyginti su kitomis Bendrijos ir Šveicarijos tarptautinio bendradarbiavimo sritimis, padidina pagal šią programą jau pradėtų įgyvendinti veiksmų poveikį ir padidina Bendrijos bei Šveicarijos žmogiškųjų išteklių kvalifikacijos lygį;
   KADANGI abi Susitariančiosios šalys yra suinteresuotos kurti Europos garso ir vaizdo programų pramonę vykdydamos platesnį bendradarbiavimą;
   KADANGI dėl šių priežasčių Susitariančiosios Šalys tikisi, kad Šveicarijos dalyvavimas MEDIA 2007 programoje bus naudingas abiem šalims,
   SUSITARĖ:
   1 straipsnis
   Dalykas
   Bendrijos ir Šveicarijos bendradarbiavimo, numatyto šiame susitarime, tikslas yra Šveicarijos dalyvavimas visose MEDIA 2007 programos veiklose. Jei šio susitarimo nuostatose nenumatyta kitaip, tai vyksta laikantis MEDIA 2007 programos steigimo sprendime apibrėžtų tikslų, kriterijų, procedūrų ir terminų.
   2 straipsnis
   Įstatyminių bazių suderinamumas
   Tam, kad įsigaliojus šiam susitarimui, Šveicarija atitiktų dalyvavimui būtinas MEDIA 2007 programos steigimo sprendime išdėstytas sąlygas, ji įgyvendina I priede nurodytas priemones, papildančias Šveicarijos įstatyminę bazę, siekdama užtikrinti tinkamą savo teisės aktų suderinamumo su acquis communautaire lygį.
   3 straipsnis
   Tinkamumas
   Jeigu šiame susitarime nenumatyta kitaip:

               1.

               Šveicarijos organizacijos ir privatūs asmenys dalyvauja visoje programos veikloje tomis pačiomis sąlygomis, kaip ir Bendrijos valstybių narių organizacijos ir privatūs asmenys.

               2.

               Šveicarijos organizacijų, institucijų ir privačių asmenų tinkamumas apibrėžiamas tam tikromis nuostatomis, numatytomis MEDIA 2007 programos steigimo sprendime.

               3.

               Siekiant užtikrinti programos vykdymą Bendrijos mastu, tuose projektuose ir veikloje, kuriuose Europos partnerystė privaloma, dalyvauja bent viena Bendrijos valstybė narė tam, kad būtų galima skirti Bendrijos finansinę paramą. Kiti projektai ir priemonės turi būti svarbūs Europai ir Bendrijai.

         4 straipsnis
   Procedūros
   1.   Šveicarijos institucijų, organizacijų ir privačių asmenų paraiškos teikiamos, atrenkamos ir vertinamos laikantis tokių pačių taisyklių ir sąlygų, kurios taikomos programoje galinčioms dalyvauti Bendrijos valstybių narių institucijoms, organizacijoms ir privatiems asmenims.
   2.   Kaip numato atitinkamos MEDIA 2007 programos steigimo sprendimo nuostatos, Europos Bendrijų Komisija (toliau – Komisija), skirdama nepriklausomus ekspertus, kurie jai turi padėti įvertinti projektus, gali skirti Šveicarijos ekspertus.
   3.   Ryšiai su Komisija vykdant su paraiškomis susijusias procedūras, sudarant sutartis, pateikiant ataskaitas ar atliekant kitus administracinius programos veiksmus palaikomi viena iš oficialiųjų Bendrijos kalbų.
   5 straipsnis
   Nacionalinės struktūros
   1.   Šveicarija nacionaliniu lygmeniu nustato tinkamas struktūras ir mechanizmus ir imasi visų kitų MEDIA 2007 programos įgyvendinimui koordinuoti ir organizuoti nacionaliniu mastu reikalingų priemonių, kaip numato atitinkamos MEDIA 2007 programos steigimo sprendimo nuostatos. Šveicarija, bendradarbiaudama su Komisija, visų pirma įsipareigoja sukurti MEDIA biurą.
   2.   Didžiausia finansinė parama, kurią pagal programą galima skirti MEDIA biuro veiklai finansuoti, sudaro ne daugiau kaip 50 % bendrojo šios veiklos biudžeto.
   6 straipsnis
   Finansinės nuostatos
   Šveicarija kiekvienais metais į Europos Sąjungos bendrąjį biudžetą įneša jos dalyvavimo MEDIA 2007 programoje išlaidoms padengti skirtą įnašą, laikydamasi II priede numatytų sąlygų ir nuostatų.
   7 straipsnis
   Finansinė kontrolė
   MEDIA 2007 programoje dalyvaujančių Šveicarijos atstovų finansinės kontrolės taisyklės yra pateiktos III priede.
   8 straipsnis
   Jungtinis komitetas
   1.   Įsteigiamas Jungtinis komitetas.
   2.   Jungtinį komitetą sudaro Bendrijos ir Šveicarijos atstovai. Jungtinis komitetas veikia bendro sutarimo pagrindu.
   3.   Jungtinis komitetas yra atsakingas už šio susitarimo administravimą ir tinkamą jo įgyvendinimą.
   4.   Vienai iš Susitariančiųjų Šalių paprašius, Susitariančiosios Šalys keičiasi informacija ir Jungtiniame komitete konsultuojasi dėl su šiuo susitarimu susijusios veiklos ir dėl susijusių finansinių aspektų.
   5.   Prireikus apsvarstyti tinkamą šio susitarimo veikimą, Jungtinis komitetas renkasi vienos iš Susitariančiųjų Šalių prašymu. Jis priima savo darbo tvarkos taisykles ir gali sudaryti darbo grupes, kurios padeda įgyvendinti komiteto uždavinius.
   6.   Susitariančiosios Šalys bet kokį ginčą, susijusį su šio susitarimo aiškinimu ar taikymu, gali pateikti spręsti Jungtiniam komitetui. Jungtinis komitetas gali pateikti ginčo sprendimo būdą, jam suteikiama bet kokia informacija, kuri gali būti naudinga išsamiai situacijos analizei atlikti ir priimtinam sprendimui rasti. Šiuo tikslu Jungtinis komitetas nagrinėja visas galimybes, leidžiančias susitarimui tinkamai veikti.
   7.   Jungtinis komitetas periodiškai analizuoja šio susitarimo priedus. Vienos iš Susitariančiųjų Šalių siūlymu jis gali nuspręsti iš dalies pakeisti susitarimo priedus.
   9 straipsnis
   Tikrinimas, vertinimas ir ataskaitos
   Nedarant poveikio Bendrijos atsakomybei už programos tikrinimą ir vertinimą, kaip numato atitinkamos MEDIA 2007 programos steigimo sprendimo nuostatos, Šveicarijos dalyvavimas MEDIA 2007 programoje nuolat tikrinamas atsižvelgiant į Bendrijos ir Šveicarijos partnerystės susitarimus. Tam, kad padėtų Bendrijai rengti ataskaitas apie įgytą patirtį taikant MEDIA 2007 programą, Šveicarija Komisijai siunčia informaciją apie nacionalines priemones, kurių ji ėmėsi šiuo tikslu. Šveicarija dalyvauja bet kokioje kitoje konkrečioje veikloje, kurioje šiuo tikslu pasiūlo dalyvauti Komisija.
   10 straipsnis
   Priedai
   Šio susitarimo I, II ir III priedai yra neatskiriama susitarimo dalis.
   11 straipsnis
   Teritorinė taikymo sritis
   Šis susitarimas taikomas tose teritorijose, kuriose galioja Europos bendrijos steigimo sutartis, šioje sutartyje numatytomis sąlygomis, ir Šveicarijos teritorijoje.
   12 straipsnis
   Trukmė ir nutraukimas
   1.   Šis susitarimas sudaromas tokiam laikotarpiui, kurį galioja MEDIA 2007 programa.
   2.   Jei Bendrija priima naują daugiametę programą, remiančią Europos garso ir vaizdo sektorių, šis susitarimas gali būti pratęstas arba dėl jo iš naujo pradėtos derybos pagal bendru sutarimu nustatytas sąlygas.
   3.   Ir Bendrija, ir Šveicarija gali nutraukti šį susitarimą pranešdama apie tokį sprendimą kitai Susitariančiajai Šaliai. Susitarimo galiojimas baigiasi po 12 mėnesių nuo tokio pranešimo pateikimo. Projektai ir veikla, kuri yra vykdoma pateikus išankstinį pranešimą, pabaigiama vykdyti laikantis šiame susitarime nustatytų sąlygų. Susitariančiosios Šalys bendru sutarimu išsprendžia kitas susitarimo nutraukimo pasekmes.
   13 straipsnis
   Įsigaliojimas ir laikinas taikymas
   Šis susitarimas įsigalioja kito mėnesio pirmąją dieną nuo Susitariančiųjų Šalių pranešimo apie atitinkamų procedūrų užbaigimą. Susitarimas laikinai taikomas nuo 2007 m. rugsėjo 1 d.
   14 straipsnis
   Kalbos
   Šis susitarimas sudarytas dviem egzemplioriais bulgarų, čekų, danų, olandų, anglų, estų, suomių, prancūzų, vokiečių, graikų, vengrų, italų, latvių, lietuvių, maltiečių, lenkų, portugalų, rumunų, slovakų, slovėnų, ispanų ir švedų kalbomis visi tekstai yra vienodai autentiški.

      Съставено в Брюксел на единадесети октомври две хиляди и седма година.
      Hecho en Bruselas, el once de octubre de dos mil siete.
      V Bruselu dne jedenáctého října dva tisíce sedm.
      Udfærdiget i Bruxelles, den ellevte oktober to tusind og syv.
      Geschehen zu Brüssel am elften Oktober zweitausendsieben.
      Kahe tuhande seitsmenda aasta oktoobrikuu üheteistkümnendal päeval Brüsselis.
      Έγινε στις Βρυξέλλες, στις ένδεκα Οκτωβρίου δύο χιλιάδες επτά.
      Done at Brussels on the eleventh day of October in the year two thousand and seven.
      Fait à Bruxelles, le onze octobre deux mille sept.
      Fatto a Bruxelles, addì undici ottobre duemilasette.
      Briselē, divtūkstoš septītā gada vienpadsmitajā oktobrī.
      Priimta du tūkstančiai septintųjų metų spalio vienuoliktą dieną Briuselyje.
      Kelt Brüsszelben, a kétezer-hetedik év október havának tizenegyedik napján.
      Magħmul fi Brussell, fil-ħdax-il jum ta' Ottubru tas-sena elfejn u sebgħa.
      Gedaan te Brussel, de elfde oktober tweeduizend zeven.
      Sporządzono w Brukseli, dnia jedenastego października roku dwa tysiące siódmego.
      Feito em Bruxelas, em onze de Outubro de dois mil e sete.
      Încħeiat la Bruxelles, unsprezece octombrie două mii șapte.
      V Bruseli jedenásteho októbra dvetisícsedem.
      V Bruslju, dne enajstega oktobra leta dva tisoč sedem.
      Tehty Brysselissä yhdentenätoista päivänä lokakuuta vuonna kaksituhattaseitsemän.
      Som skedde i Bryssel den elfte oktober tjugohundrasju.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         a Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         På Schweiziska edsförbundets vägnar

      (1)  OL L 327, 2006 11 24, p. 12.
   I PRIEDAS
   1 straipsnis
   Priėmimo ir retransliavimo laisvė
   1.   Šveicarija užtikrina Bendrijos valstybės narės jurisdikcijai priklausančios televizijos laidų priėmimo ir retransliavimo laisvę savo teritorijoje kaip nustatyta remiantis 1989 m. spalio 3 d. Tarybos direktyva 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo (1) (toliau – Televizijos be sienų direktyva) laikydamasi tokios tvarkos:
   Šveicarija pasilieka teisę:

               a)

               sustabdyti Bendrijos valstybės narės jurisdikcijai priklausančių televizijos programų transliuotojų laidų, kurios akivaizdžiai, rimtai ir sunkiai pažeidė Televizijos be sienų direktyvos 22 ir 22a straipsniuose nustatytas taisykles dėl nepilnamečių ir žmogaus orumo apsaugos, retransliavimą;

               b)

               imtis priemonių prieš televizijos programų transliuotojus, įsikūrusius Bendrijos valstybės narės teritorijoje, bet savo veiklą visiškai ar iš esmės sutelkusius Šveicarijos teritorijoje, jei toks įsikūrimas Europos Sąjungos teritorijoje vykdomas siekiant išvengti Šveicarijos teritorijoje įsikūrusiems transliuotojams taikomų taisyklių. Tokios sąlygos bus aiškinamos remiantis atitinkama Europos Bendrijų Teisingumo Teismo praktika.

         2.   Šio straipsnio 1 dalyje minimais atvejais veiksmų imamasi tada, kai pasikeičiama nuomonėmis šiuo susitarimu įsteigtame Jungtiniame komitete.
   2 straipsnis
   Visuomenei labai svarbūs įvykiai
   1.   Šveicarija užtikrina, kad jos jurisdikcijai priklausantys transliuotojai nesinaudos didelę svarbą turinčių įvykių transliavimo išimtinėmis teisėmis pagal Bendrijos valstybės narės sąrašą taip, kad dėl to didžioji šios valstybės narės visuomenės dalis netektų galimybės stebėti šiuos įvykius pagal Televizijos be sienų direktyvos 3a straipsnį.
   2.   Atsižvelgdama į Televizijos be sienų direktyvos 3a straipsnio nuostatas, Šveicarija informuoja Europos Komisiją apie priemones, kurių buvo imtasi arba kurių ketinama imtis šioje srityje.
   3 straipsnis
   Skatinimas platinti ir kurti Europos kūrinius
   Priemonių, susijusių su Europos darbų skatinimu ir platinimu, įgyvendinimo tikslu taikoma Europos kūrinio apibrėžtis nurodyta Televizijos be sienų direktyvos 6 straipsnyje.
   4 straipsnis
   Pereinamojo laikotarpio nuostatos
   Šio priedo 1 straipsnis taikomas nuo 2009 m. lapkričio 30 d.
   Iki 2009 m. lapkričio 30 d. toliau taikomos nuostatos, išdėstytos 2004 m. spalio 26 d. Europos bendrijos ir Šveicarijos Konfederacijos susitarimo vaizdo ir garso kūrinių srityje, patvirtinančio Šveicarijos Konfederacijos dalyvavimo Bendrijos programoje MEDIA Plius ir MEDIA Mokymas (2) sąlygas ir reikalavimus, II priedo 1 straipsnyje.

      (1)  OL L 298, 1989 10 17, p. 23. Direktyva su pakeitimais, padarytais Europos Parlamento ir Tarybos direktyva 97/36/EB (OL L 202, 1997 7 30, p. 60).

      (2)  OL L 90, 2006 3 28, p. 22.
   II PRIEDAS
   FINANSINIS ŠVEICARIJOS ĮNAŠAS Į MEDIA 2007 PROGRAMOS BIUDŽETĄ

               1.

               Finansinis įnašas, kurį Šveicarija turės sumokėti į Europos Sąjungos biudžetą už dalyvavimą programoje MEDIA 2007, yra (EUR):

                           2007 m.

                           2008 m.

                           2009 m.

                           2010 m.

                           2011 m.

                           2012 m.

                           2013 m.

                           4 205 000

                           5 805 677

                           5 921 591

                           6 039 823

                           6 160 419

                           6 283 427

                           6 408 897

               2.

               Galioja Europos Bendrijų bendrajam biudžetui taikomas 2002 m. birželio 25 d. Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (1) ir 2002 m. gruodžio 23 d. Komisijos reglamentas (EB, Euratomas) Nr. 2342/2002, nustatantis išsamias Tarybos reglamento (EB, Euratomas) Nr. 1605/2002 įgyvendinimo taisykles (2), ypač administruojant Šveicarijos įnašą.

               3.

               Šveicarijos atstovų ir ekspertų, dalyvaujančių Komisijos organizuojamuose posėdžiuose, kuriuose svarstomi klausimai susiję su programos įgyvendinimu, kelionės ir gyvenimo išlaidas apmoka Komisija, laikydamasi tokios pačios tvarkos, kaip ir apmokėdama Bendrijos valstybių narių ekspertų išlaidas.

               4.

               Po šio susitarimo laikino taikymo ir kiekvienų tolesnių metų pradžioje Komisija Šveicarijai nusiunčia prašymą sumokėti įnašą į programos biudžetą, kaip numato šis susitarimas. Įnašo suma nurodoma eurais ir mokama į Komisijos sąskaitą banke eurais.

               5.

               Jei Komisija prašymą mokėti nusiunčia iki kovo 1 d., Šveicarija sumoka įnašą iki balandžio 1 d. arba, Komisijai prašymą nusiuntus vėliau, sumoka ne vėliau kaip per 30 dienų nuo prašymo gavimo dienos. Jei įnašas nesumokamas laiku, Šveicarija, terminui pasibaigus, nuo nesumokėtos sumos moka palūkanas, skaičiuojamas nuo mokėjimo termino pabaigos. Palūkanų norma atitinka Europos centrinio banko tuo metu operacijoms eurais taikomą palūkanų normą, padidintą 3,5 procentinio punkto.

      (1)  OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).

      (2)  OL L 357, 2002 12 31, p. 1. Reglamentas su paskutiniais pakeitimais, padarytais Reglamentu (EB, Euratomas) Nr. 478/2007 (OL L 111, 2007 4 28, p. 13).
   III PRIEDAS
   MEDIA 2007 PROGRAMOJE DALYVAUJANČIŲ ŠVEICARIJOS ATSTOVŲ FINANSINĖ KONTROLĖ
   1 straipsnis
   Tiesioginis ryšių palaikymas
   Komisija tiesiogiai palaiko ryšius su visais Šveicarijoje įsikūrusiais programoje dalyvaujančiais subjektais ir su jų subrangovais. Šie subjektai Komisijai gali tiesiogiai perduoti bet kokią informaciją arba dokumentus, kuriuos jie turi perduoti atsižvelgiant į šiame susitarime numatytas priemones ir šioms priemonėms įgyvendinti sudarytas sutartis.
   2 straipsnis
   Auditai
   1.   Atsižvelgiant į Reglamentą (EB, Euratomas) Nr. 1605/2002 ir Reglamentą (EB, Euratomas) Nr. 2342/2002, o taip pat atsižvelgiant į kitas šio susitarimo nuostatas, dotacijos susitarimų, apimančių Šveicarijoje įsikūrusius programos dalyvius, sprendimuose gali būti numatyta, kad bet kokiu metu Komisijos pareigūnai arba kiti Komisijos įgalioti asmenys programos dalyvių ar jų subrangovų patalpose gali atlikti mokslinius, finansinius, technologinius ar kitokio pobūdžio auditus.
   2.   Komisijos pareigūnams ir bet kuriems kitiems jų įgaliotiems asmenims suteikiama galimybė tinkamai susipažinti su vietomis, vykdomais darbais ir dokumentais, jie gauna visą reikalingą informaciją, įskaitant ir informaciją elektronine forma, kad galėtų tinkamai atlikti tokį auditą. Tokia teisė gauti informaciją aiškiai išdėstoma sutartyse, sudarytose siekiant įgyvendinti šiame susitarime numatytas priemones.
   3.   Europos Bendrijų Audito Rūmai turi tokias pačias teises, kaip ir Komisija.
   4.   Auditą galima atlikti pasibaigus programai arba šio susitarimo galiojimo laikui, laikantis atitinkamose sutartyse numatytų sąlygų.
   5.   Šveicarijos federalinė finansų kontrolės įstaiga iš anksto informuojama apie Šveicarijos teritorijoje planuojamus atlikti auditus. Toks informavimas nėra teisinė sąlyga auditams atlikti.
   3 straipsnis
   Tikrinimai vietoje
   1.   Pagal šį susitarimą Komisijai (ir OLAF) suteikiami įgaliojimai atlikti patikrinimus ir inspektavimus vietoje Šveicarijos teritorijoje pagal 1996 m. lapkričio 11 d. Tarybos reglamente (Euratomas, EB) Nr. 2185/96 dėl Komisijos atliekamų patikrinimų ir inspektavimų vietoje siekiant apsaugoti Europos Bendrijų finansinius interesus nuo sukčiavimo ir kitų pažeidimų (1) nustatytas sąlygas ir reikalavimus.
   2.   Komisija, ruošdamasi atlikti ir atlikdama patikrinimus bei inspektavimus vietoje, glaudžiai bendradarbiauja su Šveicarijos federaline finansų kontrolės įstaiga arba su kitomis Federalinės finansų kontrolės įstaigos paskirtomis kompetentingomis Šveicarijos institucijomis, kurias Komisija tinkamu laiku informuoja apie patikrinimų ir inspektavimų objektą, tikslą bei teisinį pagrindą, kad jos galėtų suteikti visą reikiamą pagalbą. Šiuo tikslu Šveicarijos kompetentingų institucijų pareigūnai gali dalyvauti vietoje atliekamuose patikrinimuose ir inspektavimuose.
   3.   Jei suinteresuotosios Šveicarijos institucijos pageidauja, Komisija vietoje atliekamus patikrinimus ir inspektavimus gali atlikti drauge su tomis institucijomis.
   4.   Jei MEDIA 2007 programos dalyviai nesutinka, kad būtų atliktas patikrinimas vietoje, Šveicarijos institucijos, laikydamosi nacionalinių taisyklių, suteikia patikrinimą atliekantiems Komisijos pareigūnams tokią pagalbą, kad šie galėtų atlikti savo pareigą – vietoje atlikti patikrinimą arba inspektavimą.
   5.   Komisija Šveicarijos federalinei finansų kontrolės įstaigai kuo greičiau praneša apie visus turimus faktus arba įtarimus dėl pažeidimo, apie kurį ji sužinojo vietoje atlikto patikrinimo ar inspektavimo metu. Bet kokiu atveju Komisija turi informuoti minėtą instituciją apie tokių patikrinimų ir inspektavimų rezultatus.
   4 straipsnis
   Informavimas ir konsultacijos
   1.   Stengdamosi, kad šis priedas būtų tinkamai vykdomas, kompetentingos Šveicarijos ir Bendrijos institucijos reguliariai keičiasi informacija ir vienos iš Susitariančiųjų šalių prašymu rengia konsultacijas.
   2.   Kompetentingos Šveicarijos institucijos nedelsdamos praneša Komisijai bet kokią jų turimą informaciją apie galimus sutarčių arba susitarimų, sudarytų šiame susitarime numatytoms priemonėms įgyvendinti, sudarymo ar įgyvendinimo pažeidimus.
   5 straipsnis
   Konfidencialumas
   Informacija, kuri buvo gauta arba perduota remiantis šiuo priedu, neatsižvelgiant į tai, kokia forma ji buvo gauta arba perduota, yra saugoma kaip profesinė paslaptis, ir jai galioja tie patys Šveicarijos teisėje bei atitinkamose Bendrijos institucijoms taikomose nuostatose numatyti apsaugos principai. Ši informacija gali būti teikiama tik tiems asmenims, kuriems ji yra reikalinga jų funkcijoms vykdyti Bendrijos institucijose, valstybėse narėse ar Šveicarijoje, ir gali būti panaudota tik veiksmingai Susitariančiųjų Šalių finansinių interesų apsaugai užtikrinti.
   6 straipsnis
   Administracinės priemonės ir nuobaudos
   Nepažeisdama Šveicarijos baudžiamosios teisės principų, Komisija gali taikyti administracines priemones ir nuobaudas pagal Reglamentą (EB, Euratomas) Nr. 1605/2002, Reglamentą (EB, Euratomas) Nr. 2342/2002 ir 1995 m. gruodžio 18 d. Tarybos reglamentą (EB, Euratomas) Nr. 2988/95 dėl Europos Bendrijų finansinių interesų apsaugos (2).
   7 straipsnis
   Išieškojimas ir vykdymas
   Pagal MEDIA 2007 programą taikant šį susitarimą Komisijos priimti sprendimai dėl asmenų, išskyrus valstybes, finansinės prievolės privalo būti vykdomi Šveicarijoje. Įsakymą dėl išieškojimo išduoda, neatlikdama jokio kito patikrinimo, išskyrus dokumento autentiškumo patikrinimą, Šveicarijos vyriausybės paskirta institucija, kuri apie įsakymą dėl išieškojimo nedelsdama praneša Komisijai. Sprendimas vykdomas pagal Šveicarijoje nustatytą tvarką. Sprendimo dėl vykdymo teisėtumą kontroliuoja Europos Bendrijų Teisingumo Teismas. Europos Bendrijų Teisingumo Teismo ir Pirmosios instancijos teismo sprendimai, paskelbti remiantis arbitražo išlyga arba kompromiso sąlyga, vykdomi tokiomis pačiomis sąlygomis.

      (1)  OL L 292, 1996 11 15, p. 2.

      (2)  OL L 312, 1995 12 23, p. 1. Reglamentas su pakeitimais, padarytais Komisijos reglamentu (EB) Nr. 1233/2007 (OL L 279, 2007 10 23, p. 10).
 ---documentbreak--- NA ---documentbreak---

               21.11.2007

               LT

               Europos Sąjungos oficialusis leidinys

               L 303/20

         BAIGIAMASIS AKTAS
   EUROPOS BENDRIJOS
   ir
   ŠVEICARIJOS KONFEDERACIJOS įgaliotieji atstovai,
   Susitikę du tūkstančiai septintųjų metų spalio vienuoliktą dieną Briuselyje pasirašyti Europos bendrijos ir Šveicarijos Konfederacijos susitarimą vaizdo ir garso srityje, patvirtinantį Šveicarijos Konfederacijos dalyvavimo Bendrijos programoje MEDIA 2007 sąlygas ir reikalavimus, priėmė šias bendras deklaracijas, pridedamas prie šio baigiamojo akto:
   Bendra Susitariančiųjų Šalių deklaracija dėl dialogo garso ir vaizdo politikos srityje plėtojimo abiejų šalių interesų labui.
   Bendra Susitariančiųjų Šalių deklaracija dėl susitarimo pritaikymo naujai Bendrijos direktyvai.
   Jie taip pat susipažino su šiomis deklaracijomis, pridedamomis prie šio baigiamojo akto:

               Tarybos deklaracija dėl Šveicarijos dalyvavimo komitetuose.

               Tarybos deklaracija dėl susitarimo I priedo.

      Съставено в Брюксел на единадесети октомври две хиляди и седма година.
      Hecho en Bruselas, el once de octubre de dos mil siete.
      V Bruselu dne jedenáctého října dva tisíce sedm.
      Udfærdiget i Bruxelles, den ellevte oktober to tusind og syv.
      Geschehen zu Brüssel am elften Oktober zweitausendsieben.
      Kahe tuhande seitsmenda aasta oktoobrikuu üheteistkümnendal päeval Brüsselis.
      Έγινε στις Βρυξέλλες, στις ένδεκα Οκτωβρίου δύο χιλιάδες επτά.
      Done at Brussels on the eleventh day of October in the year two thousand and seven.
      Fait à Bruxelles, le onze octobre deux mille sept.
      Fatto a Bruxelles, addì undici ottobre duemilasette.
      Briselē, divtūkstoš septītā gada vienpadsmitajā oktobrī.
      Priimta du tūkstančiai septintųjų metų spalio vienuoliktą dieną Briuselyje.
      Kelt Brüsszelben, a kétezer-hetedik év október havának tizenegyedik napján.
      Magħmul fi Brussell, fil-ħdax-il jum ta' Ottubru tas-sena elfejn u sebgħa.
      Gedaan te Brussel, de elfde oktober tweeduizend zeven.
      Sporządzono w Brukseli, dnia jedenastego października roku dwa tysiące siódmego.
      Feito em Bruxelas, em onze de Outubro de dois mil e sete.
      Încħeiat la Bruxelles, unsprezece octombrie două mii șapte.
      V Bruseli jedenásteho októbra dvetisícsedem.
      V Bruslju, dne enajstega oktobra leta dva tisoč sedem.
      Tehty Brysselissä yhdentenätoista päivänä lokakuuta vuonna kaksituhattaseitsemän.
      Som skedde i Bryssel den elfte oktober tjugohundrasju.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         a Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         På Schweiziska edsförbundets vägnar

   BENDRA DEKLARACIJA BENDRA SUSITARIANČIŲJŲ ŠALIŲ DEKLARACIJA DĖL DIALOGO GARSO IR VAIZDO POLITIKOS SRITYJE PLĖTOJIMO ABIEJŲ ŠALIŲ INTERESŲ LABUI
   Abi Susitariančiosios Šalys pareiškia, kad siekiant užtikrinti tinkamą susitarimo įgyvendinimą ir sustiprinti bendradarbiavimą garso ir vaizdo politikos srityse, abiem šalims yra naudinga palaikyti dialogą minėtose srityse. Abi šalys pareiškia, kad toks dialogas prireikus vyks tiek susitarimu įsteigtame Jungtiniame komitete, tiek kitose tinkamose įstaigose. Abi šalys pareiškia, kad atsižvelgiant į tai, Šveicarijos atstovai gali būti kviečiami į posėdžius, vykstančius pasibaigus Ryšių komiteto, įsteigto 1997 m. birželio 30 d. Europos Parlamento ir Tarybos direktyva 97/36/EB, iš dalies keičiančia Tarybos direktyvą 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo (1), posėdžiams.

      (1)  OL L 202, 1997 7 30, p. 60.
   BENDRA SUSITARIANČIŲJŲ ŠALIŲ DEKLARACIJA DĖL SUSITARIMO PRITAIKYMO NAUJAI BENDRIJOS DIREKTYVAI
   Šalys pareiškia, kad priėmus naują direktyvą remiantis Komisijos pasiūlymu dėl Europos Parlamento ir Tarybos direktyvos, iš dalies keičiančios Direktyvą 89/552/EEB (COM(2005) 646 galutinis), Jungtinis komitetas pateikia sprendimą dėl I priedo 1 straipsnio nuorodos į Direktyvą 89/552/EEB, su pakeitimais, atnaujinimo nuoroda į pirmiau nurodytą naująją direktyvą.
   TARYBOS DEKLARACIJA DĖL ŠVEICARIJOS DALYVAVIMO KOMITETUOSE
   Taryba sutinka, kad Šveicarijos atstovai stebėtojų teisėmis dalyvautų MEDIA programos komitetų ir ekspertų grupių posėdžiuose, kai svarstomi su jų interesais susiję klausimai. Šie komitetai ir ekspertų grupės balsavimo metu posėdžiauja nedalyvaujant Šveicarijos atstovams.
   TARYBOS DEKLARACIJA DĖL SUSITARIMO I PRIEDO
   Kad susitarimas tinkamai funkcionuotų,

               i)

               atsižvelgiant į Šveicarijos įsipareigojimus, susijusius su transliavimo priėmimu ir retransliavimo laisve, Šveicarijos jurisdikcijai priskiriamoms televizijos laidoms sudaromos tokios pačios sąlygos, kokias Bendrijos valstybių narių jurisdikcijai priskiriamoms televizijos laidoms sudaro Šveicarija, kaip numatyta šio priedo 1 straipsnyje;

               ii)

               atsižvelgiant į Šveicarijos įsipareigojimus sudaryti galimybes taikyti nuostatas, susijusias su priemonėmis, kurių ėmėsi valstybės narės, siekdamos užtikrinti visuomenei labai svarbių įvykių transliavimą, priemonėms, kurių Šveicarija ėmėsi arba kurių ketina imtis šioje srityje, sudaromos tokios pačios sąlygos, kaip ir valstybių narių priemonėms, apie kurias kalbama Televizijos be sienų direktyvos 3a straipsnyje.


title: 2017 m. sausio 24 d. Komisijos sprendimas, kuriuo įsteigiama Komisijos ekspertų grupė „Gyvūnų gerovės platforma“ (Tekstas svarbus EEE. )

text:
31.1.2017

               LT

               Europos Sąjungos oficialusis leidinys

               C 31/61

         KOMISIJOS SPRENDIMAS
   2017 m. sausio 24 d.
   kuriuo įsteigiama Komisijos ekspertų grupė „Gyvūnų gerovės platforma“
   (Tekstas svarbus EEE)
   (2017/C 31/12)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   kadangi:

               (1)

               Sutarties dėl Europos Sąjungos veikimo 13 straipsnyje pripažįstama, kad gyvūnai yra juslūs gyviai, ir reikalaujama, kad Sąjunga ir valstybės narės, rengdamos ir įgyvendindamos Sąjungos žemės ūkio, žuvininkystės, transporto, vidaus rinkos, mokslinių tyrimų bei technologinės plėtros ir kosmoso politiką, visokeriopai atsižvelgtų į gyvūnų gerovės reikalavimus, taip pat paisytų valstybių narių teisės aktų ir administracinių nuostatų, ypač susijusių su religinėmis apeigomis, kultūros tradicijomis ir regioniniu paveldu;

               (2)

               pagal Europos Sąjungos sutarties 11 straipsnio 2 dalį institucijos turi palaikyti atvirą, skaidrų ir nuolatinį dialogą su atstovaujamosiomis asociacijomis ir pilietine visuomene;

               (3)

               Sutarties dėl Europos Sąjungos veikimo 26 straipsnyje nustatyta, kad Sąjunga turi imtis priemonių, kurių tikslas – sukurti vidaus rinką, kurioje užtikrinamas laisvas prekių, asmenų, paslaugų ir kapitalo judėjimas, ir užtikrinti jos veikimą;

               (4)

               Sutarties dėl Europos Sąjungos veikimo 38 straipsnyje nurodyta, kad Sąjunga nustato ir įgyvendina bendrą žemės ūkio politiką;

               (5)

               Sutarties dėl Europos Sąjungos veikimo 179 straipsnyje nustatyta, kad Sąjunga turi tikslą stiprinti savo mokslinį ir technologinį pagrindą, sukuriant Europos mokslinių tyrimų erdvę; pagal minėtosios sutarties 180 straipsnio b punktą Sąjunga turi skatinti bendradarbiavimą su trečiosiomis šalimis ir tarptautinėmis organizacijomis Sąjungos mokslinių tyrimų, technologinės plėtros ir demonstravimo srityse;

               (6)

               2011 m. Komisija įsteigė gyvūnų gerovės ekspertų grupę (1), kad ji Komisijai padėtų ir ją konsultuotų dėl su gyvūnų gerovės teisės aktais susijusių klausimų ir sudarytų palankesnes sąlygas keistis informacija, patirtimi ir gerąja praktika gyvūnų gerovės teisės aktų srityje;

               (7)

               Europos Parlamentas (2) ir Europos Sąjungos Taryba (3) paragino sukurti „Sąjungos gyvūnų gerovės platformą“, kad suintensyvėtų suinteresuotųjų subjektų dialogas ir būtų aktyviau keičiamasi patirtimi, žiniomis ir nuomonėmis;

               (8)

               atsiliepdama į Parlamento ir Tarybos raginimus, nauja ekspertų grupė „Gyvūnų gerovės platforma“ (toliau – Platforma), turėtų teikti pagalbą Komisijai ir padėti palaikyti nuolatinį dialogą tiesiogiai su gyvūnų gerove susijusiais Sąjungos lygmens klausimais, tokiais kaip teisės aktų vykdymo užtikrinimas, keitimasis mokslo žiniomis, inovacijomis ir gerąja gyvūnų gerovės užtikrinimo praktika ir (arba) iniciatyvomis ar su gyvūnų gerove susijusi tarptautinė veikla. Platforma taip pat turėtų Komisijai teikti pagalbą Sąjungai svarbiomis temomis, kurios gali būti susijusios su gyvūnų gerovės reikalais, pvz., prekybos, atsparumo antimikrobinėms medžiagoms, maisto saugos, mokslinių tyrimų ar aplinkos. Kadangi Platformos įgaliojimai bus tokie pat kaip esamos gyvūnų gerovės ekspertų grupės, pastarosios išlaikyti nereikia;

               (9)

               darbas Platformoje turėtų vykti deramai atsižvelgiant į veiklą, kurią vykdo kitos susijusios gyvūnų gerovės srities dialogo grupės ar tinklai, pvz., Europos maisto saugos tarnybos darbo grupės ir tinklai arba Pasaulinės gyvūnų sveikatos organizacijos Europos regioninė gyvūnų gerovės platforma;

               (10)

                  Platformą turėtų sudaryti visų valstybių narių kompetentingų institucijų, su maisto tiekimo grandine ir gyvūnų laikymu kitais ūkiniais tikslais susijusią Europos Sąjungos lygmens veiklą vykdančių verslo organizacijų, gyvūnų gerovės reikalais Europos Sąjungos lygmeniu besirūpinančių pilietinės visuomenės organizacijų, taip pat su gyvūnų gerove susijusią mokslinę veiklą vykdančių akademinių ir mokslo tyrimų institutų atstovai. Galimybė tapti Platformos nariais taip pat turėtų būti suteikiama ES nepriklausančių valstybių, kurios yra Europos ekonominės erdvės susitarimo šalys, kompetentingų institucijų, taip pat tarptautinių tarpvyriausybinių organizacijų ekspertams;

               (11)

               turėtų būti nustatytos Platformos nariams taikomos informacijos atskleidimo taisyklės;

               (12)

               asmens duomenys turėtų būti tvarkomi pagal Europos Parlamento ir Tarybos reglamentą (EB) Nr. 45/2001 (4);

               (13)

               tikslinga nustatyti šio sprendimo taikymo laikotarpį. Komisija tinkamu laiku apsvarstys, ar sprendimo galiojimą reikėtų pratęsti,

         NUSPRENDĖ:
   1 straipsnis
   Dalykas
   Įsteigiama ekspertų grupė „Gyvūnų gerovės platforma“ (toliau – Platforma).
   2 straipsnis
   Užduotys

      Platformos užduotys:

               a)

               padėti Komisijai rengti koordinuotus veiksmus, kurių tikslas – padėti įgyvendinti ir taikyti su gyvūnų gerove susijusius Europos Sąjungos teisės aktus ir Sąjungoje bei už jos ribų suprasti gyvūnų gerovės srities Sąjungos teisės aktus ir tarptautinius standartus, taip pat keistis tokių veiksmų įgyvendinimo patirtimi;

               b)

               sudaryti palankesnes sąlygas įmonėms rengti ir taikyti su gyvūnų gerove susijusius savanoriškus įsipareigojimus;

               c)

               prisidėti prie Sąjungos gyvūnų gerovės standartų propagavimo, siekiant pasaulio lygiu nustatyti Sąjungos produktų rinkos vertę;

               d)

               skatinti kompetentingų institucijų, įmonių, pilietinės visuomenės, akademinės bendruomenės, mokslininkų ir tarptautinių tarpvyriausybinių organizacijų dialogą Sąjungai svarbiomis su gyvūnų gerove susijusiomis temomis;

               e)

               skatinti keistis Sąjungai svarbia su gyvūnų gerove susijusia patirtimi ir gerąja praktika, mokslo žiniomis ir inovacijomis;

               f)

               dalytis informacija apie minėtųjų sričių politikos vystymą ir veiklą.

         3 straipsnis
   Konsultavimas
   Komisija gali konsultuotis su Platforma bet kokiu Sąjungai svarbiu su gyvūnų gerove susijusiu klausimu.
   4 straipsnis
   Narystė
   1.   Platformą sudaro ne daugiau kaip 75 nariai.
   2.   Platformą sudaro tokie nariai:

               a)

               už gyvūnų gerovę atsakingos Europos Sąjungos valstybių narių ir ES nepriklausančių valstybių, kurios yra Europos ekonominės erdvės susitarimo šalys (EEE narės), kompetentingos institucijos;

               b)

               įmonės ir profesinės organizacijos, Sąjungos lygmeniu vykdančios veiklą, susijusią su gyvūnus ar gyvūninius produktus apimančia maisto tiekimo grandine, taip pat su gyvūnų laikymu kitais ūkiniais tikslais;

               c)

               pilietinės visuomenės organizacijos, Sąjungos lygmeniu vykdančios su gyvūnų gerove susijusią veiklą;

               d)

               nepriklausomi akademinių ir mokslinių tyrimų institutų ekspertai, vykdantys su gyvūnų gerove susijusią mokslinę veiklą, kuri turi įtakos Sąjungos politikai;

               e)

               tarptautinės tarpvyriausybinės organizacijos, vykdančios su gyvūnų gerove susijusią veiklą (5);

               f)

               Europos maisto saugos tarnyba.

         3.   2 dalies d punkte nurodyti nariai skiriami individualiai ir veikia nepriklausomai bei paisydami viešojo intereso.
   4.   2 dalies b ir c punktuose nurodyti nariai atrenkami 5 straipsnyje nustatyta tvarka. Jie skiria savo aukšto lygio atstovus Platformoje ir privalo užtikrinti, kad jų atstovai būtų nuolatiniai ir teiktų pakankamai aukšto lygio ekspertines žinias. Jeigu dėl pagrįstų priežasčių, nurodytų Platformos kvietimo teikti paraiškas taisyklėse, Komisija mano, kad tų narių paskirtas atstovas yra netinkamas, ji gali atmesti kandidatūrą. Tokiu atveju prašoma, kad atitinkama organizacija skirtų kitą atstovą.
   6.   2 dalies a, e ir f punktuose nurodyti nariai skiria už gyvūnų gerovę atsakingus savo atstovus ir privalo užtikrinti, kad jų atstovai teiktų pakankamai aukšto lygio ekspertines žinias.
   7.   Nariai, nebegalintys veiksmingai prisidėti prie ekspertų grupės veiklos arba, Sveikatos ir maisto saugos generalinio direktorato nuomone, neatitinkantys Sutarties dėl Europos Sąjungos veikimo 339 straipsnyje išdėstytų sąlygų, arba atsistatydinę nariai nebekviečiami dalyvauti Platformos posėdžiuose ir likusiam kadencijos laikui gali būti pakeisti.
   5 straipsnis
   Atrankos procesas
   1.   4 straipsnio 2 dalies b–d punktuose nurodyti Platformos nariai atrenkami Komisijos ekspertų grupių ir panašių subjektų registre (toliau – Ekspertų grupių registras), paskelbus viešą kvietimą teikti paraiškas. Be to, kvietimas teikti paraiškas gali būti skelbiamas kitomis priemonėmis, be kita ko, specialiose interneto svetainėse.
   Kvietime teikti paraiškas aiškiai nurodomi atrankos kriterijai, tarp jų – reikiamos ekspertinės žinios ir su vykdytina veikla susiję atstovautini interesai. Trumpiausias paraiškų pateikimo terminas – keturios savaitės.
   2.   4 straipsnio 2 dalies d punkte nurodyti nariai turi atskleisti visas aplinkybes, dėl kurių gali kilti interesų konfliktas. Visų pirma Komisija reikalauja, kad tie asmenys kartu su paraiška pateiktų pagal ekspertų grupėms skirtą standartinę interesų deklaracijos formą parengtą interesų deklaraciją ir naujausią gyvenimo aprašymą (CV). Pateikti tinkamai užpildytą interesų deklaracijos formą būtina, kad asmenį būtų galima individualiai paskirti nariu. Interesų konfliktas vertinamas laikantis Komisijos horizontaliųjų taisyklių, skirtų ekspertų grupėms (toliau – horizontaliosios taisyklės) (6).
   3.   Kad būtų galima paskirti 4 straipsnio 2 dalies b ir c punktuose nurodytas organizacijas, joms būtina užsiregistruoti Skaidrumo registre.
   4.   4 straipsnio 2 dalies b–d punktuose nurodytus narius skiria sveikatos ir maisto saugos generalinis direktorius iš paraiškas pagal kvietimą teikti paraiškas pateikusių asmenų, turinčių pakankamai kompetencijos 2 straipsnyje nurodytose srityse.
   5.   Nariai skiriami iki 2019 m. gruodžio 31 d. Jie eina pareigas iki savo kadencijos pabaigos. Jie gali būti paskirti kitai kadencijai.
   6.   Laikydamasis tų pačių sąlygų, kurios taikomos nariams, sveikatos ir maisto saugos generalinis direktorius skiria 4 straipsnio 2 dalies d punkte nurodytų narių pakaitinius narius, kad jie savaime pakeistų nedalyvaujančius arba savo pareigų negalinčius eiti narius. Generalinis direktorius taip pat sudaro sutikimą davusių tinkamų kandidatų rezervo sąrašą, kuriuo gali būti naudojamasi skiriant narius pakeisiančius asmenis.
   6 straipsnis
   Pirmininkas

      Platformai pirmininkauja sveikatos ir maisto saugos generalinis direktorius arba jo atstovas.
   7 straipsnis
   Veikla
   1.   Platforma vykdo veiklą pirmininko nurodymu, pagal horizontaliąsias taisykles.
   2.   Platformos nariai paprastai posėdžiauja bent du kartus per metus Komisijos patalpose ir tuomet, kai, Komisijos manymu, to reikia.
   3.   Komisijos tarnybos teikia sekretoriato paslaugas. Platformos ir jos pogrupių posėdžiuose gali dalyvauti Platformos veikla besidomintys kitų Komisijos padalinių pareigūnai.
   4.   Pirmininkui sutikus, Platforma gali paprasta narių balsų dauguma nuspręsti svarstymus vykdyti viešai.
   5.   Visų darbotvarkės punktų svarstymo protokolai ir diskusijų išvados turi būti prasmingi ir išsamūs. Protokolo projektą rengia sekretoriatas, už jį atsakingas pirmininkas.
   6.   Platforma ataskaitas ar išvadas patvirtina bendru sutarimu. Jeigu balsuojama, balsavimo rezultatą lemia paprasta narių balsų dauguma. Nariai, kurie balsavo prieš, turi teisę prie atitinkamos ataskaitos ar išvados pridėti dokumentą, kuriame apibendrinamos jų pozicijos priežastys.
   8 straipsnis
   Pogrupiai
   1.   Sveikatos ir maisto saugos generalinis direktorius gali steigti pogrupius, kurių paskirtis – nagrinėti konkrečius klausimus pagal Komisijos apibrėžtus įgaliojimus. Pogrupiai vykdo veiklą vadovaudamiesi horizontaliosiomis taisyklėmis ir atsiskaito Platformai. Jie panaikinami, kai tik įvykdo pavestas užduotis.
   2.   Pogrupių nariai, kurie nėra Platformos nariai, atrenkami paskelbus viešą kvietimą teikti paraiškas, laikantis 5 straipsnio ir horizontaliųjų taisyklių (7).
   9 straipsnis
   Kviestiniai ekspertai
   Pirmininkas gali kviesti konkrečių su darbotvarkės punktais susijusių sričių ekspertus ad hoc dalyvauti Platformos ar pogrupių veikloje.
   10 straipsnis
   Stebėtojai
   1.   Tiesiogiai pakviestiems ar paskelbus kvietimą teikti paraiškas atrinktiems asmenims, organizacijoms ir viešojo sektoriaus subjektams pagal horizontaliąsias taisykles gali būti suteikiamas stebėtojo statusas.
   2.   Stebėtojais paskirtos organizacijos arba viešojo sektoriaus subjektai skiria savo atstovus.
   3.   Pirmininkas gali leisti stebėtojams ir jų atstovams dalyvauti Platformos diskusijose ir teikti ekspertines žinias. Tačiau jie neturi balsavimo teisių ir nedalyvauja rengiant Platformos ataskaitas ar išvadas.
   4.   Platformoje gali būti ne daugiau kaip penki stebėtojai.
   11 straipsnis
   Darbo tvarkos taisyklės
   Atsižvelgdama į pirmininko pasiūlymą ir gavusi jo sutikimą, Platforma savo darbo tvarkos taisykles priima paprasta savo narių balsų dauguma, remdamasi standartinėmis ekspertų grupių darbo tvarkos taisyklėmis ir laikydamasi horizontaliųjų taisyklių.
   12 straipsnis
   Profesinis slaptumas ir įslaptintos informacijos tvarkymas

      Platformos nariai ir jų atstovai, taip pat kviestiniai ekspertai ir stebėtojai turi laikytis įpareigojimo saugoti profesines paslaptis, kuris pagal Sutartis ir jų įgyvendinimo taisykles taikomas visiems institucijų nariams ir jų darbuotojams, taip pat Komisijos sprendimuose (ES, Euratomas) 2015/443 (8) ir (ES, Euratomas) 2015/444 (9) nustatytų Komisijos saugumo taisyklių, susijusių su Sąjungos įslaptintos informacijos apsauga. Jei jie šių įpareigojimų nevykdo, Komisija gali imtis visų būtinų priemonių.
   13 straipsnis
   Santykiai su Europos Parlamentu
   Europos Parlamentas nuolat informuojamas apie Platformos veiklą. Gavusi Europos Parlamento prašymą ir laikydamasi Pagrindų susitarime dėl Europos Parlamento ir Europos Komisijos santykių (10) nustatytos tvarkos, Komisija gali paraginti Parlamentą atsiųsti ekspertų dalyvauti posėdžiuose.
   14 straipsnis
   Skaidrumas
   1.   Platforma ir jos pogrupiai užregistruojami Ekspertų grupių registre.
   2.   Ekspertų grupių registre skelbiami šie su grupės sudėtimi susiję duomenys:

               a)

               individualiai paskirtų asmenų vardai ir pavardės;

               b)

               narių organizacijų pavadinimai; atskleidžiami atstovaujami interesai;

               c)

               kitų viešojo sektoriaus subjektų pavadinimai;

               d)

               stebėtojų vardai ir pavardės.

         3.   Visi susiję dokumentai (darbotvarkės, posėdžių protokolai, dalyvių pareiškimai ir kt.) skelbiami Ekspertų grupių registre arba šiame registre pateikiant nuorodą į specialią interneto svetainę, kurioje galima rasti tą informaciją. Prieiga prie specialių interneto svetainių suteikiama netaikant reikalavimo registruotis ir jokių kitų apribojimų. Visų pirma, darbotvarkė ir kiti svarbūs papildomi dokumentai skelbiami iš anksto, likus pakankamai laiko iki posėdžio, o po jo laiku paskelbiamas protokolas. Numatomos dokumentų skelbimo išimtys tik jei paviešinus dokumentą būtų pakenkta viešajam arba privačiajam interesui, kaip nurodyta Europos Parlamento ir Tarybos reglamento (EB) Nr. 1049/2001 (11) 4 straipsnyje.
   15 straipsnis
   Posėdžių išlaidos
   1.   Asmenims, dalyvaujantiems Platformos ir jos pogrupių veikloje, už jų teikiamas paslaugas neatlyginama.
   2.   Asmenų, dalyvaujančių Platformos ir jos pogrupių veikloje, patirtas kelionės ir pragyvenimo išlaidas atlygina Komisija. Išlaidos atlyginamos vadovaujantis galiojančiomis Komisijos nuostatomis ir neviršijant pagal metinę išteklių skyrimo procedūrą Komisijos padaliniams skirtų asignavimų.
   16 straipsnis
   Taikymas
   Šis sprendimas taikomas iki 2019 m. gruodžio 31 d.

      Priimta Briuselyje 2017 m. sausio 24 d.

            Komisijos vardu

         Vytenis ANDRIUKAITIS

            Komisijos narys

      (1)  Gyvūnų gerovės ekspertų grupė E02668.

      (2)  2015 m. lapkričio 24 d. Europos Parlamento rezoliucija dėl naujosios 2016–2020 m. gyvūnų gerovės strategijos (2015/2957(RSP)).

      (3)  2016 m. gegužės 17 d. įvykęs 3464-asis Tarybos (žemės ūkis ir žuvininkystė) posėdis.

      (4)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).

      (5)  Pavyzdžiui, Pasaulinė gyvūnų sveikatos organizacija (OIE), Jungtinių Tautų Maisto ir žemės ūkio organizacija (FAO).

      (6)  2016 m. gegužės 30 d. Komisijos sprendimas, kuriuos nustatomos Komisijos ekspertų grupių kūrimo ir veiklos horizontaliosios taisyklės.

      (7)  Žr. horizontaliųjų taisyklių 10 straipsnį ir 14 straipsnio 2 dalį.

      (8)  OL L 72, 2015 3 17, p. 41.

      (9)  OL L 72, 2015 3 17, p. 53.

      (10)  OL L 304, 2010 11 20, p. 47.

      (11)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001 5 31, p. 43).


title: 2011/652/: 2011 m. rugsėjo 27 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Austrijos paraiška EGF/2010/007 AT/Steiermark ir Niederösterreich )

text:
7.10.2011

               LT

               Europos Sąjungos oficialusis leidinys

               L 263/9

         EUROPOS PARLAMENTO IR TARYBOS SPRENDIMAS
   2011 m. rugsėjo 27 d.
   dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Austrijos paraiška „EGF/2010/007 AT/Steiermark ir Niederösterreich“)
   (2011/652/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas siekiant teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką;

               (2)

               EGF taikymo sritis buvo išplėsta – nuo 2009 m. gegužės 1 d. galima teikti paraiškas dėl paramos darbuotojams, atleistiems iš darbo dėl tiesioginio pasaulinės finansų ir ekonomikos krizės poveikio;

               (3)

               2006 m. gegužės 17 d. tarpinstituciniame susitarime numatyta galimybė mobilizuoti EGF lėšas, neviršijant nustatytos didžiausios metinės 500 mln. EUR ribos;

               (4)

               2010 m. kovo 9 d. Austrija pateikė paraišką mobilizuoti EGF lėšas dėl darbuotojų atleidimo iš 54 įmonių, vykdančių NACE 2 red. 24 skyriaus (Pagrindinių metalų gamyba) veiklą Austrijos gretimuose Štirijos (Steiermark, AT22) ir Žemutinės Austrijos (Niederösterreich, AT12) NUTS II regionuose, ir iki 2011 m. sausio 27 d. ją papildė pateikdama išsamesnę informaciją. Ši paraiška atitinka finansinei paramai taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo skirti 8 284 908 EUR sumą;

               (5)

               todėl EGF lėšos turėtų būti mobilizuojamos finansinei paramai pagal Austrijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2011 finansinių metų Europos Sąjungos bendrajame biudžete iš Europos prisitaikymo prie globalizacijos padarinių fondo skiriama 8 284 908 EUR įsipareigojimų ir mokėjimų asignavimų suma.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2011 m. rugsėjo 27 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkas

         M. DOWGIELEWICZ

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.